
Crucero en ruta pa Aruba a rescata pareha den problema riba boto 
di bela 


Fuentenan den industria 
di crucero ayera tardi a 
publica informacion cu 
ayera 
mainta 
trempan, 
e tripulacion di e Mardi 
Gras, un crucero di Car- 
nival Cruise Line, a re- 
sponde na un yamado di 
wardacosta Mericano pa 
ayudo pa un barco di bela 
riba cual a tuma lugar un 
emergencia medico. 


E pareha abordo di e barco ta- 
bata pega como 20 miya nau- 
tico leu di Castle Island, cual 
ta parti di Bahamas. 


E Mardi Gras, cu a haci su 
debut na 2021, tabata menos 
cu nuebe miya leu for di e 
barco di bela na momento cu 
wardacosta Mericano a tuma 
contacto cu e barco pa duna 
asistencia, segun un declara- 
cion di Carnival Cruise Line. 


E barco inmediatamente a 
cambia su ruta y a pasa como 
dos ora buscando e barco di 
bela, prome cu a logra ubica 
esaki. Na e momento ey a 
baha un barco salbabida for 
di e Mardi Gras pa e boto di 
bela den problema, pa yuda 
asistencia na e pareha, kende 


ambos ta ciudadano Meri- 
cano. 


Unabes abordo di e Mardi 
Gras, e homber kende a keda 
rescate for di e barco di bela a 
ser admiti na e centro medico 
di e crucero pa ricibi trata- 
mento medico. Actualmente 
e ta ricibiendo cuido for di e 


team medico abordo di e cru- 
cero. No a revela detayenan 
adicional tocante e condicion 
di e pareha. 


Segun e comunicado di Car- 
nival Cruise Lines, e Mardi 
Gras tabata nabegando riba 
un biahe di ocho dia cu a sali 
for di Port Canaveral na Flor- 


ida, na momento cu a ricibi 
e solicitud pa duna sosten di 
rescate. E crucero tabata na 
caminda pa su prome port 
call na Aruba. 
Awo e barco ta continuando 
su caminda cu su itinerario 
plania, y ta programa pa yega 
nos isla awe diamars. 


Infinity Carnival Group a corona su reinanan pa Carnaval 70 


Diasabra 5 di augustus a 
tuma luga e coronacion 
di e reina di Infinity Car- 
nival Group pa Carna- 
val 70. Jaylienne Tromp a 
keda corona como Reina 
Hubenil di Infinity Car- 
nival Group 2024 y Esther 
Tromp ta Sra. Carnaval 
Infinity Carnival Group 
2024. 


Den un ambiente carnavale- 
sco y cu hopi entusiasmo, 
Infinity Carnival Group a co- 
rona su reina hubenil y Sra. 
Carnaval pa Carnaval 70. 


Reina Hubenil Noord Infin- 
ity Carnival Group ta den 
persona di e hobencita Jay- 
lienne Tromp di 13 aña di 
edad, e ta bishita Maria Col- 
lege Mavo y su preparacion ta 
andando caba. 


“Mi ta super contento cu mi 
a wordo corona como reina 
hubenil di Noord Infinity 
Carnival Group. Mi ta den 


preparacion, mi tin un team 
mi tras, mi tin mi mama y mi 
tata y full mi famia cu ta sos- 
tene mi,” Jaylienne a bisa na 
Bon Dia Aruba. 


El a remarca cu su prepara- 
cion y ekipo ta un secreto y 
su preparacion ta andando 
caba pa eleccion di reina 
hubenil di Carnaval 70. 


Jaylienne no ta desconoci 
pa loke ta trata eleccion di 


reina di carnaval. El a yega 
di participa caba pa reina 
infantil representando dis- 
tricto di Noord. El a conta 
cu pa e eleccion ey e tabatin 
solamente cuater dia di pre- 
paracion, p’esey pa e biaha 
aki su preparacion a cuminsa 


di trempan pa asina tin hopi 
mas tempo. 


“Mi ta hopi emociona pa 
otro aña,” el a bisa tocante su 
participacion den eleccion di 
reina hubenil proximo aña. 

Consumidor aun mas pesimista den e di segundo trimester di 2023 
Prijs halto ta un preocupacion grandi 


Recientemente, 
Banco 
Central di Aruba a pu- 
blica e resultadonan di su 
encuesta di confiansa di 
consumidor, den cual a 
destaca cu consumidor na 
Aruba ta mas pesimista. 


Consumidor tabata mas pesi- 
mista, mirando cu e indice 
di confiansa di consumidor a 
cay cu 0,4 punto di indice te 
na 92,6 den e di segundo tri- 
mester di 2023 (Grafiek 1) . 


Na final di e di segundo tri- 
mester, consumidor tabata 
principalmente preocupa cu 
(I) e situacion di negoshinan 
y di economia lo deteriora 
(Q2-2023: 61 porciento, Q1- 
2023: 51 porciento), (II) tin 
dificultad pa haya un trabao 
nobo (Q2-2023:51 porcien- 
to, Q1-2023: 44 porciento), 
y (III) e posicion financiero 
di gobierno lo empeora (Q2- 
2023: 44 porciento, Q1-2023: 
43 porciento). 


Ademas, 39 porciento di tur 
encuestado ta anticipa cu e 
situacion financiero di hogar 
lo empeora den e di segun- 
do trimester di 2023, esta 
9 punto di porcentahe mas 
compara cu e trimester ante- 
rior (Q1-2023: 30 porciento). 
Aproximadamente 93 por- 
ciento di tur encuestado a 


señala cu nan ta premira cu 
prijsnan lo ta mas halto den 
e proximo 6 lunanan (Q1- 
2023: 91 porciento). 


Tanto e indice di e situacion 
actual como e indice di ex- 
pectativa a cay, esta cu 0,9 
punto di indice te na 93,0 y 
0,7 punto di indice te na 92,7, 
respectivamente, den e di se- 
gundo trimester di 2023. 


E cantidad di encuestado cu a 
raporta cu tuma un hipoteca 
no tabata adecua a crece te na 
68 porciento (Q1-2023: 65 
porciento). Pa locual ta haci 
un prestamo, 69 porciento 
di encuestado a indica cu es- 
aki no tabata oportuno (Q1- 
2023: 68 porciento). Mientras 


e encuestado cu a señala cu 
compra di un auto no tabata 
conveniente, como tambe 
compra di un aparato grandi 
no ta adecua, a keda igual na 
73 porciento y 56 porciento, 
respectivamente. Ademas, 56 
porciento di encuestado a in- 
dica cu baymento cu vakantie 
no tabata factibel, (Q1-2023: 
57 porciento). 


Consecuentemente, e indice 
di habito di consumidor a 
crece marginal di 92,5 den e 
di promer trimester di 2022 
te na 92,6 den e di segundo 
trimester di 2023. 


E indice por varia entre 90 
y 110. Entre 90 y 100, e in- 
dice ta mustra un situacion 


di pesimismo. Un indice di 
exactamente 100 ta indica 
cu consumidornan no ta ni 
optimista, tampoco pesimis- 
ta, pero ta neutral den nan 
pensamento di desaroyo eco- 
nomico na Aruba. Entre 100 
y 110, e indice ta mustra un 
situacion di optimismo den 
pensamento di consumidor- 
nan. 


Tocante Banco Central di 
Aruba 
E proposito principal di Ban- 


co Central di Aruba (BCA) 
ta pa contribui na stabilidad 
financiero 
y 
prosperidad 
economico di comunidad di 
Aruba. BCA ta logra e mision 
aki door di implementa un 
maneho monetario efectivo 


dirigi na mantene stabilidad 
di balor di e florin, promove 
e solides y integridad di e 
sistema financiero y yuda 
mantene un sistema di pago 
eficiente y confiabel. 


Banda di su tareanan princi- 
pal, BCA ta encarga cu emis- 
ion di biyete di florin y mone- 
da di florin y ta e bankero di 
gobierno. Ademas e ta regula 
e transaccionnan di pago cu 
exterior y ta administra e di- 
visanan di Aruba y ta controla 


e uso di esaki. 


Pa mas informacion tocante 
Banco Central di Aruba, por 
bishita su website www.cba- 
ruba.org 


Grupo di residente di Seroe Colorado ta pidi balans entre bienestar 
y desaroyo 


E residentenan di Seroe 
Colorado cu ta biba banda 
di e tereno erfpacht, na 
unda construccion di e 
hotel Secrets ta tumando 
luga, a tuma nota di e deci- 
sion di Corte di 7 juli 2023, 
den cual hues a duna or- 
den na e minister pa tuma 
un decision nobo riba e 
permiso di construccion, 
na unda mester tene cuen- 
ta cu e obhecionnan di e 
residentenan. 


Mediante un comunicado di 
prensa, e grupo di residente 
local di Seroe Colorado kier 
bisa explicitamente cu nan no 
ta contra desaroyo den Seroe 
Colorado, pero nan ta pidi 
atencion pa un balans entre 
e bienestar di e habitantenan 
y e desaroyo, na unda ta evita 
confrontacion y nan por biba 
den harmonia den e mesun 
bario na unda e desaroyo aki 
ta tuma luga. 


Segun e residentenan, lam- 
entablemente e espacio den 


e bario ta limita, pues mester 
planea e desaroyo debidam- 
ente. 


Ya caba ta experiencia molest- 
er y disturbio pasobra e resi- 
dentenan ta bibando mescos 
cu nan ta biba riba un tereno 
grandi di construccion du- 
rante e trabaonan cu ta den 
ehecucion, cu repetidamente 
y sin aviso ta tumando luga 
(tambe parcialmente) duran- 
te fin di siman y den marduga 
(03.30 am), y na unda truck 
grandi di cement ta produci 
hopi desordo y zonido, par- 
ticularmente pasobra e ta bay 
den combinacion y na mesun 


ora cu luz fel instala di tal 
forma cu durante oranan di 
anochi ta ilumina te penetra 
e casnan. 


E grupo di residente local ta 
señala entre otro e situacion 
cu ta existente ya pa hopi 
aña den otro parti di e isla, 
esta na unda hotelnan grandi 
mester ta situa den tal forma 
planifica (entre otro a base di 
e plan di zonificacion “Sasaki 
Associates” di añanan ‘80), cu 
e casnan mas cerca mester ta 
situa riba distancia di mini- 
malmente 300 meter, pero 
hopi biaha 400 meter, mien- 
tras cu na Seroe Colorado e 


hotel masivo ta planea riba 
solamente 25 meter di e par- 
celanan residencial. Esaki cu 
tur su consecuencianan nega- 
tivo. 


E habitantenan ta splica cu 
ta kere cu no por yega na un 
solucion door di solamente 
emplea huristanan, pero cu 
mester consulta expertonan 
di desaroyo independiente y 
experiencia. 


Luna pasa, hues administra- 
tivo mr. De Haseth den un 
veredicto a indica cu gobi- 
erno mester atende cu ob- 


hecionnan di e habitantenan 
di Sero Colorado prome cu 
e proyecto di Three Riv- 
ers por continua. E grupo di 
habitante a entama casonan 
contra e proyecto, hayando 
un biaha ma rason di hues cu 
e hotel na Sero Colorado no 
ta cumpli cu tur exigencia di 
bienestar. 


Mientras tanto, San Nicolas 
Business Association ta bezig 
cu un accion pa recauda fir- 
ma den sosten di e proyecto, 
a pesar cu un accion di firma 
no ta conta riba decision di 
un hues. 


LOCAL 
A4 


Diamars 8 augustus 2023 
Publicacion di situacion lamentabel di dos menor di edad a capta 
atencion di hopi 


Ta pidi ayudo pa e muchanan 


Ayera tardi ariba Face- 
book por a tuma nota di 
un post di un usuario cu a 
hala atencion di hopi hen- 
de. Ta trata di un caso di 
dos ruman menor di edad, 
cinco y dos aña di edad, cu 
ta wordo neglisha pa nan 
mayor y cu ta wordo cui- 
da pa nan wela cu ta hopi 
malo di salud. 


E usuario Mercedes Lampe 
Ev Soliana a publica ariba su 
cuenta di Facebook e relato 
unda e ta conta e situacion 
lamentabel cu e menornan di 
edad di edad ta aden cu spe- 
ransa cu por tin algun perso- 
na cu lo por brinda ayudo na 
e muchanan. 


Lampe Ev Soliana a expresa 
su descontento cu e sistema 
di hudicial na Aruba. “Mi no 
tbt kier a trece e cos ki riba 
Facebook pero mi ta hopi ra- 
bia mes cu e sistema di hus- 
ticia na Aruba,” el a expresa. 


Den su publicacion el a splica 
cu for di aña 2018 el a entrega 
un keho oficial na Bureau 
Sostenemi y na aña 2022 y 
2023 el a bolbe entrega un 
keho pa loke ta e situacion cu 
e dos rumannan ta pasando 
aden. 


E usuario ta indica cu e 
muchanan ta ser laga un ban- 
da pa nan mama, y e tata di 
e criaturanan no ta conoci. El 
a sigui conta cu e mama no 
ta wak pa su yiunan y ta laga 
nan atras cerca nan wela di 72 
aña di edad cu ta hopi malo 
di salud. 


“E wela ta haci su best pa wak 
pa nan y e ta hopi malo di 
salud. E wela tin diabetes el 
a yega di haya hersenbloed- 
ing y a opera cabes, e wela tin 
problema di rudia cu di baina 
por cana e wela tin leak na 
curason,” el a remarca. 


El a indica tambe cu e wela 
ta cobra pensioen so y e 
muchanan no tin nada pa bay 
scol. E mama ta cobra onder- 
stand y no ta duna nada pa 
yuda cu e necesidadnan di e 
mucha nan. “E pober wela 
ta pone e baby di 2 aña mara 
den un stroller henter e dia 
paso echt e wela no por otro. 
Su salud no ta duna pa e sigui 
wak pe muchanan,” el a agre- 
ga. 


Ademas di esaki, segun e usu- 
ario a sigui splica, e mama a 
sali for di cas bay cu un delin- 
cuente cu ta drenta y Sali for 
di KIA y niun di dos ta wak pa 
e muchanan. 


Pa e motibonan aki el a en- 


trega un keho na aña 2018 y 
e mesun aña ey, el a splica, 
Bureau Sostenemi a inform’e 
cu e no tin prueba di loke e ta 
bisa cu ta pasando. 


Aworaki den 2023 el a acerca 
Fontein Kleuterschool y el a 
papia cu e sociale werkster 
di scol cu, segun el a indica, 
tambe a entrega un keho y un 
rapport na Bureau Sostenemi 
tocante e caso di e muchanan. 


Lampe Ev Soliana a remarca 
cu el a acerca cinco testigo 
cu ta bishita e cas unda e 
muchanan ta biba y el a duna 
informacion y number di 
contacto di e testigonan for 
di juni 2023, pero te dia di 
awe ningun di e testigonan a 
wordo acerca pa Bureau Sos- 
tenemi. El a indica tambe cu 
el a entrega video y potret di 
loke ta pasa den e caso di e 
dos muchanan y cu e no por 
pidi afspraak cu minister pa- 
sobra “ta tempo perdi.” 
El a agrega tambe cu e mama 
di e muchanan ta menasa e 
wela cu e ta mata e muchanan 
y mata su mes. Ademas e ta 
usa droga y Warda di Polis na 
San Nicolas tin varios meld- 
ing ora tin problema na e cas 
unda e muchanan ta biba. 
“Mi nunca a worry pa keda 
anonimo den e caso aki e 


famia sa cu mi a meld nan 
for aña 2018 y nan sa tambe 
cu husticia no ta bay haci nan 
nada. Cu e post aki mi kier 
pa e yega na esun cu si por 
haci algo pa e muchanan aki. 
Esnan cu conoce mi historia 
ami kier tuma e dos muchan- 
an aki, pero ya mi ta sinti mi 
cu mi mesun yiunan ta grandi 
caba cu mi no kier tuma mas 
mucha pero loke mi ta wak e 
muchanan aki ta pasa aden ta 
kibra mi curason. Y mirando 
cu mi ta dos luna den exterior 
cu vakantie mi no tin bista di 
e muchanan pa mi yuda nan 
cu loke mi por y Bureau Sos- 
tenemi no ta haci nada,” el a 
enfatisa. 


E publicacion a wordo com- 
parti pa diferente persona y 
a haya reaccion di diferente 
usuario tambe cu ta demostra 
nan preocupacion y frustra- 
cion cu e instancianan con- 
cerni no ta yuda e muchanan 
den e situacion lamentabel 
aki. 


“Ban wak cuanto tempo mas 
e lo dura. Ainda nan ta lubida 
e caso di e dos muchanan cu 
a wordo asesina cu ningun 
instancia a yuda y aworaki 
atrobe un caso asina a yega. 
Tempo pasa cuminsa ruim 
op de boel den poco instan- 


cia y pone hende cu ta traha 
pa yuda den e casonan aki,” 
un usuario a comenta ariba e 
publicacion. 


“Unda 
nos 
ministernan 
ta? Unda e hendenan cu ta 
traha den e instancianan aki 
ta? Ken por yuda awor e dos 
muchanan? Ken por yuda e 
señora di edad?,” otro usu- 
ario a puntra. 


“Pa mi bisa bo berdad loke ta 
Sostenemi y Voogdijraad no 
ta sirbi pa nada. Ni cu prueba 
nan ta haci nada toch,” otro 
usuario a señala. 


No ta prome biaha cu algun 
persona ta acudi na e metodo 
di medionan social pa vo- 
cifera of informa comunidad 
di situacionnan lamentabel 
asina cu no ta ricibi e aten- 
cion ni ayudo necesario. Un 
problema cu aparentemente 
no ta cambia y ta keda afecta 
e bida di muchanan inocente. 


Si tin algun persona cu por 
yuda den e caso di e muchan- 
an aki, por tuma contacto cu 
e Sra. Mercedes Lampe Ev 
Soliana na 5924860 pa brinda 
e apoyo y yuda necesario den 
e caso aki. 

Usa reces pa reflexiona... 
Riba asunto strategico... 


Reces di parlamento y vacacion – relativo – pa 
gobernacion ta un bon momento pa nos reflex- 
iona con nos pais ta bayendo den sentido gener- 
al. Por cuminza cu bisa cu den termino general e 
aña aki ta mustra un desaroyo economico fuerte, 
como continuacion di e recuperacion economi- 
co di 2021 y 2022. Cifranan positivo ta e aumen- 
to fuerte cu por nota den cantidad di empleo, 
manera registra pa SVb, cu entre 1 di augustus 
2022 y 1 di augustus 2023 a mustra como 2.500 
cupo di trabao mas, mientras cu casi 2.000 di e 
aumento a tuma lugar den e aña aki. Esaki ta mas 
o menos den linea cu e crecemento economico 
indica pa e aumento di turismo, tanto stay over 
como di crucero. Loke no ta conoci cuanto di 
e crecemento di e empleo aki ta di crecemento 
economico mes y cuanto di un eventual me- 
horacion di cumplimento di dunadornan di tra- 
bao, cu ta resulta den mihor cifra y ingreso pa 
SVb, y pa gobernacion. 


Lo anterior no ta implica cu no tin aspecto me- 
nos positivo. Por ehemplo, tin un situacion di 
inflacion basta fuerte, cu e aña aki lo percura 
cu lo tin un aumento di GDP real di solamente 
0,4%, banda di un GDP nominal cu segun Ban- 
co Central lo ta 8,6%. Segun e mesun entidad 
aki tin un situacion positivo di inversion, tanto 
di sector priva como publico, a pesar di e prijs- 
nan eleva y incertidumbre di medidanan fiscal 
na caminda. Esaki lo tin un efecto negativo riba 
consumo real lo mustra un crecemento negativo 
den ambos sector, pa via di e presion inflaciona- 
rio. Con esaki lo bay resuta e aña aki no ta conoci 
ainda, cu e medida di e BBO na frontera pa tuma 
efecto ainda den e lunanan venidero. 


Nos no ta bay trata henter e perspectiva pa e aña 
aki en extenso, pasobra tin otro asunto pa con- 
templa. Esey ta primeramente, den e temporada 
aki, e asuntonan cu no tin di haci directamente 
cu e situacion economico o e controversia cu 
Hulanda tocante supervision financiero, pero 
cu si ta exigi atencion di tanto gobierno como 
oposicion. Algun di nan ta aparece tambe den e 
reciente rapport di IMF. 


Un di e puntonan strategico cu IMF a señala – 
atrobe - ta e politica encuanto nos fondo di pen- 
sion general, cu otro aña lo mira e punto final di 
e actual programa di restraso den yega na edad di 
pension, ora yega na e requisito di mester tin 65 
aña pa cuminza cobra AOV. Si no sucede nada 
den e proximo añanan, e fondo administra pa 
SVb ta cuminza topa cu deficit dentro di cinco 
pa seis aña y lo keda bashi na mitar di añanan 
2030. Por ta cu tin hende cu ta opina cu nos por 


bien warda varios aña mas pa cuminza discuti e 
asunto aki. Nos kier djis mustra riba e situacion 
cu nos tabata aden den pasado, unda tambe ad- 
vertencia a cuminza na tempo, pero terquedad 
gubernamental a impedi accion, te na e momen- 
to cu no tabatin awa pa laba y mester a aumenta 
edad di pension. Nos sa cu e actual gobierno lo 
no tin gana di toca e tema aki, ya cu no mucho 
tempo pasa a usa e asunto aki den campaña, cu 
promesa di baha edad di pension atrobe. Ta bira 
tempo pa, si no kier admiti eror, en todo caso 
cuminza na tempo cu atende e tema aki. Nos no 
ta bisa cu esey necesariamente lo mester tuma 
lugar den un dialogo social, ya cu e termino ey 
mes a keda politicamente contamina, no sola- 
mente pa e uso pa e contrincante politico den 
añanan reciente, sino tambe pa e fracaso di e 
dialogo organiza pa gobierno social-democrata 
como 20 aña pasa. Esaki no ta tarea di gobierno 
so, sino tambe pa tur forza politico, ademas di e 
entidadnan envolvi. 


Otro tema cu ta digno di atencion urgente ta 
enseñanza. Nos ta yegando atrobe na inicio di 
un aña escolar nobo y nos no ta mira ningun 
cambio structural na caminda cu ta cuminza 
atende e problemanan grandi riba e tereno aki. 
No ta trata solamente di e asuntonan estricta- 
mente di e sector mes, pero nos mester cuminza 
mira enseñanza for di e importancia economico 
cu e tin. Nos sa awor caba, entre otro for di loke 
IMF y nos entidadnan local ta trece dilanti ‘time 
and again’, cu den e proximo decada nos no ta 
bay conta cu crecemento economico fuerte. 


E aña aki caba e recuperacion economico lo a 
tuma lugar caba y nos ta bolbe na e crecemento 
modera di promer cu Covid. Nos ta bay de- 
pende hopi mas di forzanan interno pa haci nos 
economia mas productivo y resiliente, no a base 
di expansion, sino a base di hende mihor pre- 
para den un enseñanza cu ta entrega e hendenan 
prepara cu nos mester. Den nos opinion tin dos 
punto di lanza: enseñanza primario y educacion 
profesional basico y mediano. Ta pesey tambe 
cu nos no por bay aumenta e pago di interes 
riba prestamo cu centenares di miyones den e 
proximo decada pa terquedad gubernamental, 
pasobra nos tin otro, y mihor, cos di haci cu e 
placa ey. 


Nos ta aprecia cu gobierno algun aña pasa a reuni 
centenares di persona cu experiencia y vision pa 
yega na e Masterplan pa futuro. Ningun persona 
mester ta full di acuerdo cu cada silaba, pero ta 
bira tempo si pa sigui traha, y di un forma trans- 
parente. Nos no ta mira esey, ainda. 

Aruba Airport Authority ta expande segmento y mercado nobo di negoshi 
JET-TNCA cu bishita na varios aeropuerto priva di Merca 


JET-TNCA como e unico 
fixed based operator na 
Aruba, maneha pa Aruba 
Airport 
Authority 
N.V, 
recientemente a haci un 
cantidad di bishita exitoso 
na aeropuertonan priva 
na Miami y New York. E 
bishitanan tabata dirigi pa 
Jo-Anne 
Meaux-Arends, 
Aviation Business Devel- 
opment Executive, com- 
paña pa FBO Operations 
Manager, Minerva Flem- 
ming y Aviation Business 
Development 
Research 
and Development officer, 
Joanne Trimon. 


Aruba Airport Authority, pi- 
onero den e industria di avia- 
cion, a fiha su mirada den ex- 
pande na diferente segmento 
nobo y emocionante di ne- 
goshi. E paso strategico aki 
tin como meta pa capitalisa e 


oportunidadnan cu presenta, 
diversifica e fluho di ingreso 
y consolida e autoridad su 
posicion como un leading 
player den e mercado global. 
E obhetivo principal tras di e 
reunionnan aki tabata pa pre- 
senta e team di JET-TNCA, 
desaroya e relacionnan di co- 
laboracion cu socionan stra- 


tegico pa accede na nan expe- 
riencia- y recursonan y pa ex- 
plora y propone idea innova- 
tivo di asociacion delinea cu 
nan mision di expande nan 
presencia den e mercadonan 
di Merca y Latino America. 
Durante e site visits, e team 
di JET-TNCA tabatin e 
oportunidad di interactua 


cu varios Executive Airports 
den e industria di aviacion 
comercial na Merca, manera 
Banyan Air Service, Fon- 
tainebleau Aviation, Million 
Air, Meridian Air Charter y 
Atlantic Aviation, facilitando 
discusion profundo tocante 
diferente tema relaciona cu 
e crecemento empresarial y e 
oportunidadnan den e mer- 
cado. 


Algun tema di discusion ta- 
bata e business models, part- 
nership strategico y e plan- 
nan di expansion pa e region 
di Merca. Ademas, e tema di 
presencia di autoridad Meri- 
cano na e aeropuerto di Aru- 
ba, esta CBP Preclearance 
and services a genera basta in- 
teres, destacando e importan- 
cia di e procesonan simplifica 
pa e biaheronan internacional 
den e industria di business 
aviation. 


E participacion di JET-TN- 
CA den e HQ visits a marca 
un paso significativo pa me- 
hora su posicion den e indu- 
stria di aviacion den Caribe, 
reenforsando su compromiso 
cu planificacion y entrega di 
meta exitoso. 


Pa mas informacion tocante 
JET-TNCA, subi www.jet- 
tnca.com of tuma contacto 
a traves di comm@jet-tnca. 
com 


Tocante JET-TNCA 
JET-TNCA ta e unico based 
fixed operator (FBO) na 
Aruba y ta opera bou maneho 
di Aruba Airport Authority 
N.V. JET-TNCA ta brinda 
servicio di FBO, e ta atende 
varios cliente di aviacion, in- 
cluyendo business aviation, 
mision cu cumplimento di 
ley, air ambulance, entrega di 
carga y pakete y e comunidad 
di aviacion priva en general. 
Por medio di un acuerdo di 
cooperacion 
strategico 
di 
Aruba Airport Authority N.V. 
cu Schiphol International, 
JET-TNCA ta compromete 
su mes cu crecemento con- 
tinuo y exito den e industria 
di business aviation. 

A descubri sangura Asiatico den mas barionan Hulandes 


(NLTimes)—E 
sangura 
Asiatico (conoci tambe 
como sanger tiger) ta pla- 
mando den Hulanda. Te 
awo e aña aki, a mira nan 
den 12 luga den e pais, 
incluyendo cuatro bario 
residencial, y temporada 
di sangura ta leu di caba. 
Aña pasa tabatin ocho bi- 
sta di sangura tiger, cuatro 


na 2021 y dos na 2020, se- 
gun NOS ta reporta. 


E sangura tiger ta mas chikito 
cu e sanguranan di Hulan- 
da. E por ser reconoci na su 
strepi blanco patras y su pi- 
anan blanco. E insecto aki ta 
origina for di Sudeste di Asia 
pero a establece su mes den 
paisnan Sur Europeo manera 


Spaña y Francia. 


Den paisnan unda e sangu- 
ra tiger ta comun, nan por 
transmiti malesanan conta- 
gioso manera dengue. E ries- 
go di esaki ainda no ta adresa 
suficientemente na Hulanda 
mirando con tiki bestia tin 
eynan, segun Arjan Stroo di 
e Nederlandse Voedsel- en 


Warenautoriteit (NVWA) a 
conta NOS. Pa plama e infec- 
cion, e sangura mester pica un 
persona infecta y despues un 
otro persona. P’esey un canti- 
dad grandi di sangura por re- 
sulta den un plamamento di 
e malesa. “P’esey nos no kier 
e sangura aki, y nos ta pur- 
bando di extermin’e,” Stroo 
a bisa. 


E sangura tiger a keda aparece 
den Hulanda desde 2005. 
NVWA ta kere cu mayoria 
ta drenta e pais den vehicu- 
lonan di biaheronan of den 
trucknan di carga. NVWA 
ta tuma medidanan contro- 
lante pa haya descubrimento 
di e sangura. Den e barionan 


unda a mira e insecto, resi- 
dente a haya un carta punt- 
rando nan pa busca luganan 
unda e sangura por cria y pa 
kita esakinan. Sangura tiger ta 
preferi luganan unda tin awa 
para, manera hemchi, pochi 
di flor of bari di awa. Si haya 
webo, NVWA ta kita nan of 
ta trata e sitio pa asina e web- 
onan no por sobrevivi. 


E sangura lo eventualmente 
tuma su residencia na Hu- 
landa, pero por retrasa e 
tempo ey por medio di tuma 
medida, segun NVWA a bisa. 
E institucion a yama na bia- 
heronan pa controla bon nan 
autonan pa sangura prome cu 
nan core bay cas. 

Corsou: 
CPR ta pidi un ordo di corte pa cancela debe di 8.7 miyon dollar 


(CuraçaoChronicle) - Durante e proceso sumario entre 
Curaçao Refinery Utilities (CRU) y Caribbean Petro- 
leum Refinery (CPR), CPR su abogadonan a pidi corte 
pa cancela e debenan cu a acumula desde november di 
aña 2022. 


CRU a indica na corte cu CPR tin un debe cu actualmente 
ta yega un suma di 8.2 miyon dollar. E 8.2 miyon dollar ta 
representa pagonan cu no a ser haci. Adicionalmente, CRU 
a indica cu CPR ta debe un suma di 500,000 dollar a causa di 
gastonan di un acuerdo di labor. Segun CRU, nan a ehecuta 
trabao adicional pa CPR y esaki mester ser compensa. 


Pa loke ta trata tur e debenan, CPR su abogadonan a indica na 
corte cu tin varios motibo pa cancela e debe aki. E debe di 8.2 
miyon cu a acumula a causa di falta di pago, manera abogado 
Shannon Terpstra a bisa, a nota for di comienso cu e tankinan 
no tabata den un estado adecua. Ademas, investigacionnan 
lidera pa Ethward Manual tambe a confirma e sospechanan 
menciona. 


Ethward Manuel a investiga e facilidadnan na 
Bullenbaai, unda e conclusion tabata cu tanki 
9106 no tabata apto pa warda e gasolin. Den 
un email, Manuel a splica cu tabatin tambe 
poco informacion tocante con a adapta e tan- 
ki pa e por ser usa. Manuel su investigacion 
tambe a conclui cu no a ehecuta un inspec- 
cion certifica di parti di CRU unda cu a indi- 
ca cu e tanki no ta apto. Por ultimo, Ethward 
Manuel tambe a señala cu el a mira cu e tanki 
en cuestion tabatin contaminacion aden cu 
por afecta e producto importa pa CPR. 


Segun e abogado Terpstra, cu a representa 
CPR, Ethward Manuel su inspeccion ta pro- 
vee suficiente evidencia cu CRU no a logra 
cumpli cu e obligacionnan stipula den e acu- 
erdo di huur cu CPR. “Esaki ta nifica cu CPR 
ta vulnerabel na varios riesgo significante 
manera situacionnan peligroso, contamina- 
cion y leak den e tanki,” Terpstra a splica den 
corte civil. E punto principal den CPR su de- 
fensa tabata cu e prijs di huur tabata basa riba 
tankinan cu ta apto pa uso, y den e caso aki, 
e tankinan tabatin fayonan tecnico. Basa riba 
e fayonan tecnico di parti di CRU su banda, 
Terpstra a argumenta cu CPR no mester tin 
cu paga e 8.2 miyon. 


Un tercer partido por paga CPR su debe? 
Den corte, tambe tabatin dialogo tocante si 
CRU por ricibi e pago di e debenan for di un 
tercer partido, cual no ta CPR. Basa riba regu- 
lacionnan di OFAC, abogadonan a indica cu e 
pago no por ser ricibi for di otro partido. Den 
e caso aki, CPR a propone pa Knob Trading 
SA paga e debenan, sinembargo CRU a nenga 
di acepta e pago for di e compania aki, citando 
acusacionnan cu nan ta traha cu companianan 
sanciona na Venezuela. 


CPR su abogadonan a indica ta contra di ley 
pa no permiti otro partner paga e debe. Ar- 
tikel 6:30 di BW ta indica cu otro partido por 
paga un debe, asina ta cu mester conclui cu 
CRU no kier acepta e pago. Knob Trading SA 
tambe a indica via un carta cu nan ta dispuesto 
pa paga e debe di CPR, sinembargo CRU no a 
responde na e carta aki. Segun abogadonan di 
CPR, den e caso aki mester conclui cu CRU 
no tin derecho di ricibi e pago pa e debenan. 


Segun abogadonan di CRU, nan no por acep- 
ta e pago di Knob Trading SA, mirando cu co- 
laboracion entre Knob y Refineria di Korsou 
(RdK) por causa cu RdK lo perde su licencia 
di OFAC. 

Ex-presidente di Parlamento Arib ainda no ta sigur di e acusacionnan 
contra dje 
(NLTimes)—Ex-presi- 
dente di Tweede Kamer, 
Khadija Arib, “te dia di 
awe” ainda no sa kico e 
acusacionnan contra dje 
ta encera, segun el a conta 
e programa Zomergas- 
ten. Arib (PvdA) a sali di 
parlamento na october 
aña pasa despues di alega- 
cionnan di mal conducta, 
NOS ta reporta. 


Arib tabata un miembro di 
Tweede Kamer pa 24 aña. E 
tabata e presidente entre 2016 
y 2021. Na fin di september 
aña pasa, a sali na cla cu e 
directiva diario di Tweede 
Kamer—e presidium—tabata 
investigando e pa comporta- 
mento transgresivo durante 


su presidencia a base di dos 
carta anonimo. E cartanan a 
crea e imagen di “un miedo 
ambiente di trabao hopi in- 
sigur” bao Arib, ken supues- 
tamente a abusa su posicion y 
a desestima hende. 
Despues di a retira na octo- 
ber, Ariba a acusa presidente 
actual, Vera Bergkamp, di 
traicion’e. El a ripiti e critica 
di e investigacion y Bergkamp 
riba 
Zomergasten. 
Segun 
Arib, el a ser traiciona mien- 
tras e investigacion tabata 
andante y no a baha cabes na 
nada ainda. “Despues di casi 
un aña, ainda mi no sa kico 


exactamente e alegacionnan 
ta encera.” E investigacion lo 
no a tuma luga asina scondi 
bao maneho di otro presi- 
dentenan di Tweede Kamer, 
segun Arib. “Bergkamp no 
tabatin autoridad pa cuminsa 
cu un investigacion asina.” 


Arib ta kere cu su tarea pa 
reorganisa 
e 
organisacion 
oficial di Tweede Kamer a 
hunga un rol den su situa- 
cion. Ora a puntr’e si hende 
kisas a tum’e na malo, Arib a 
bisa cu e no por sa, pasobra 
“te awo, tur cos a ser reporta 
anonimamente.” 


Sjoerd Sjoerdsma ta e minister mas recien cu a anuncia retiro; 
Annabel Nanninga campañando pa ta minister 


(NLTimes)—Sjoerd Sjo- 
erdsma 
no 
lo 
regresa 
parlamento despues di e 
eleccion binidero, segun e 
miembro di D66 a anuncia 
riba red social ayera. An- 
nabel Nanninga lo kier un 
asiento den Tweede Kam- 
er y a anuncia su candida- 
tura cu JA2. Actualmente 
e ta lider di fraccion di 
JA21 den e Senado. 


Sjoerdsma ta parlamentario 
pa D66 desde 2012, trah- 
ando riba e file pa asuntonan 
den exterior, entre otro. “Ta- 
bata un gran honor pa ta un 
miembro di parlamento den 
nomber di D66 pa diesun 
aña,” Sjoerdsma a bisa den 
un carta publica riba X, cono- 
ci anteriormente como Twit- 
ter. E lo a splica su decision 
pa retira. 


E miembro di D66 ainda ta 
“optimista” aunke e ta realisa 
cu “nos democracia no ta in- 
vulnerabel,” manera el a bisa. 
“Tambe mi ta retira pasobra 
ainda mi ta optimista y yen di 
confiansa,” el a declara. “Y mi 
kier keda asina tambe, pues 
p’esey ta tempo pa mi haci 
algo diferente.” 


Sjoerdsma tabata lider di 
campaña durante e ultimo 
eleccion parlamentario ora su 
partido, cu Sigrid Kaag como 


lider, a gana 24 asiento. China 
a implementa sancion con- 
tra e Sjoerdsma pa via di su 
critica vocal di e tratamento 
di e comunidad Uyghur na 
China, yamando esaki como 
genocidio, segun ANP. Rusia 
tambe a blacklist e minister. 


Na mesun momento, An- 
nabel Nanninga a confirma 
riba X cu el a aplica pa ta 
riba e lista di candidato pa e 
eleccion parlamentario na 
November. 
Varios 
fuente 
den politica nacional a conta 
NU.nl cu no tur miembro 
di JA21 ta contento di Nan- 
ninga su ambicionnan. Algun 
ta pensa cu ta mal idea pa e 
baha for di su posicion como 
lider di fraccion JA21 pa bira 
parlamentario. Segun e cor- 
ant, miembronan tambe ta 
preocupa tocante su posicion 
streng riba migracion. 


Sinembargo, un fuente a nota 
cu e partido tin algun alter- 


nativanan. Varios figuranan 
prominente for di JA21, in- 
cluyendo Nicki Pouw-Ver- 


weij y Derk Jan Eppink, a 
critica e curso di e partido na 
comienso di aña. Pouw-Ver- 


weij y Eppink a bisa caba cu 
nan no lo para pa re-eleccion, 
segun e corant. 

Panama ta critica Colombia pa falta di ayudo den controla e fluho di 
migrante via Darien 


(AP) - Panama su oficial 
top di inmigracion a crit- 
ica Colombia riba diado- 
mingo, bisando cu nan no 
ta yudando den controla 
e fluho record di migran- 
tenan via e hungla pelig- 
roso di Darien. 


Director di servicio di in- 
migracion Samira Gozaine 
a bisa cu den dianan recien, 
entre 2,600 pa 2,800 migrante 
pa dia ta crusando via Darien, 
cual ta conecta Norte y Sur 
America. Den aña 2022, un 
averahe di mas o menos 700 
migrante pa dia a drenta via 
e region di caya. Den april, 
Merca, Panama y Colombia a 
keda di acuerdo cu lo cumin- 
sa combati e trafico cu ta trece 
migrantenan via Darien. 


Sinembargo Gozaine a de- 
clara cu tin un falta di com- 
partimento di informacion y 
accion uni di parti di Colom- 
bia. “Na luga di mehora, e 
situacion ta birando pio, ape- 
sar di e negociacionnan cu 
Colombia,” Gozaine a splica. 


“Tampoco tabatin discusion, 
no tabatin compartimento 
di informacion ni tampoco 
ningun tipo di esfuerso cu lo 
yuda Panama maneha e fluho 
aki, cual a crece consider- 
ablemente den e ultimo di- 


anan. Desafortunadamente, 
nos no a logra yega un acu- 
erdo cu Colombia te ainda, 
cual ta sigui manda nos no 
solamente hende di otro pais, 
sino di nan pais tambe,” el a 
agrega. 


Un declaracion conhunto 
publica despues di e acu- 
erdo cu Merca, Panama y 
Colombia a bisa cu lo ofrece 
“”maneranan nobo, flexibel y 
legal pa miles di migrante y 
refugiado como un alterna- 


tiva na migracion irregular.” 
Tambe nan a priminti inver- 
sion pa reduci pobresa y crea 
trabao den comunidadnan 
na e frontera di Colombia 
y Panama, pa asina menos 
hende traha den e trafico di 
hende. 


E cantidad di migrantenan cu 
ta crusa Darien a aumenta te 
na casi 250,000 den e prome 
7 luna di 2023, surpasando 
e cantidad cu a crusa den 
henter aña 2022. Nacionnan 
Uni a proyecta cu si e aumen- 
to sigui di e manera aki, pa fin 
di aña lo yega na 400,000 per- 
sona cu a crusa Darien. 


Migrantenan di Sur America, 
mas tanto e Venezolanonan, 
ta usa Darien pa asina por 
yega America Central via tera 
y asina por yega na e frontera 
Mericano. Sinembargo un 
gran cantidad di otro migran- 
tenan di otro lugarnan mane- 
ra Africa y Asia, ta biaha bay 
Sur America pa asina tambe 
nan por haci uso di Darien pa 
yega na otro destino. 


Secuestro a aumenta den e prome aña di Petro su gobierno 


(Infobae)—Desde cu Gus- 
tavo Petro a tuma oficina 
como Presidente, e per- 
cepcion di insiguridad a 
aumenta den e ciudadnan 
mas grandi di e pais. Ciu- 
dadnan manera Bogotá, 
Medellín, Cali, y Barran- 
quilla tambe tin un au- 
mento den actividadnan 
criminal manera horta- 
mento. 


Segun un rapport presenta pa 
Fundacion Paz y Reconcili- 
acion (Pares) riba e prome 12 
luna di Petro su gobierno, e 
ciudadnan unda homicidio 
mas ta tuma luga tabata Bo- 
gotá (1,545), Cali (1,496), 
Medellín (548), Cartagena 
(537), y Barranquilla (524). 
Sinembargo, e NGO a indica 
cu mientras e impactonan di 
un politica di estado ta ser 
midi den plaso largo, evalu- 
ando e comportamentonan 
aki ta importante” pa com- 
pronde e incidencia pa ac- 
cion inmediato pa contene e 
fenomeno.” 


Tambe a subraya e proceso- 
nan di paz den areanan urba- 
no den tres area, esta Quibdó, 
Medellín, y Buenaventura. E 
ultimo dos ciudadnan a ex- 
perencia un reduccion di 
18.9% y 13.9% respectiva- 


mente den e prome mita di 
2023 compara cu e mesun 
periodo aña pasa. Aunke e 
cifranan pa e administra- 
cion actual ta faborabel, nan 
ta “varia hopi” depende e 
framework legal pa e proces- 
onan di entrega. 


Figuranan di Bogotá 
Segun Pares, tabatin un au- 


mento di 10.9% den casonan 
di homicidio den e ciudad 
capital entre januari y juni 
2023 compara cu e mesun 
periodo na 2022. E prome 
kwartaal di aña aki, e ciudad 
tabatin e cantidad mas halto 
di incidentenan di menasa cu 
23.459, sigui pa Cali cu 6.975. 


Pa loke ta trata hortamento 


personal, e rapport a indica 
cu esaki ta e crimen cu mas 
ta impacta e percepcion di e 
poblacion riba insiguridad. 
“Desde e comienso di e ad- 
ministracion di Petro, tin un 
aumento skerpi den casonan 
di hortamento, yegando su 
punto mas halto na october 
2022” cu un acumulacion 
mensual halto compara cu e 


lunanan prome cu esey. 


Den e contexto aki, Bogotá 
atrobe ta sali prome riba lista 
cu 209.670 incidente, sigui 
pa Medellin cu 43.639 y Cali 
cu 36.648. Den e prome mita 
di 2023, segun Pares, tabatin 
un periodo di normalisacion 
evidente marca pa un averahe 
mensual di 30.000 caso, hopi 
mas halto cu e incidentenan 
cu a tuma luga den e mesun 
periodo un aña prome. 


Secuestramento 
tambe 
a 
revela figuranan preocupante: 
compara cu e prome mita di 
2022, tabatin un aumento di 
116.3% den e mesun periodo 
di 2023, cu efectonan mas 
grandi den areanan urbano 
(116%) compara cu areanan 
rural (67%). 


Medellín, Bogotá, Cúcuta, y 
Cartagena tabatin e ciudad- 
nan cu e cantidad mas halto 
di e crimen aki, mustrando 
un aumento entre 80 y 135%. 
Mirando e cifranan aki, Pares 
ta yama pa monitoria e evolu- 
cion di e comportamento aki 
den areanan urbano, conside- 
rando cu e lo un di e fuent- 
enan mayor di financiamento 
pa gruponan di crimen or- 
ganisa. 

Republica Dominicana: Abinader ta ratifica cu RD no lo participa 
den e forsa di paz pa Haiti y ta haci advertencia na miembronan di e 
bandanan arma 


(DiarioLibre) - E presi- 
dente di Republica Do- 
minicana, Luis Abinader, 
a ratifica cu e pais no por 
forma parti di e interven- 
cion cu lo wordo realisa pa 
trece paz na Haiti, pero cu 
den algun forma nan mes- 
ter conoce algun di e deta- 
yenan di loke nan (Kenia y 
e paisnan cu lo compaña 
nan) ta bay haci pasobra 
su responsabilidad ta pro- 
teha e pueblo Dominica- 
no. 


“Despues di nos papia, pa- 
pia y papia na cada un di e 
forumnan cu nos a participa 
den dje, nos ta wak un luz 
na final di e tunnel cu e of- 
recemento aki (di Jamaica y 
Antigua y Barbuda) y nan ta 
bay tin tur e apoyo di Merca 
y Canada, di cu Kenia ta bay 
ta e lider di e intervencion aki 
pa trece paz na Haiti,” Abi- 


nader a indica. 


E mandatario a ofrece su de- 
claracionnan ora cu el a wor- 
do entrevista den e programa 
“El Gobierno de la Mañana”, 
unda cu el a indica, ademas, 
cu di loke e por a scucha, e 
ta kere cu mas pais lo uni na 
e iniciativa pa trece paz na e 
pais bisiña, 


“Mientras mas pais colabo- 
ra, tin mas legitimidad,” el a 
apunta. 


E mandatario a adverti cu na 
e miembronan di e bandanan 
criminal cu tin na Haiti cos lo 
bay hopi malo pa nan si nan 
pone un stap ariba tera Do- 
minicano. 


“Nos ta aworaki den un es- 
tado di atencion special pa 
cualkier di e personanan, di e 
elementonan ey cu a participa 


den e bandanan criminal ey, 
nos tin identifica e nomber 
di cada un di nan, nos tin un 
data base di cada un di nan y 
cos ta bay hopi malo pa nan si 
nan pone un stap na Repub- 
lica Dominicana, ya caba cos 
a bay hopi malo pa varios di 
nan, cos lo bay hopi malo pa 
nan,” presidente Abinader a 
enfatisa. 


El a agrega cu e ta bay pre- 
para e pais pa proteha cada 
vierkante meter di Republica 
Dominicana y cada ciudada- 
no di e pais. 


“Mi ta ripiti, nos no por par- 
ticipa, nos no ta bay participa 
den e intervencion aki pa 
motibonan obvio, nos ta un 


pais cu ta haci frontera, nos 
tin un historia, pero e inter- 
vencion ey ta bay ta positivo 
pa Republica Dominicana 
pasobra e ta bay trece paz na e 
pais ey y nos ta bay por tin un 
interlocutor cu tin control to- 
tal di e nacion ey pa asina nos 
por proteha nos seguridad,” 
presidente Abinader a señala. 


Recientemente a sali e infor- 
macion cu Jamaica y Antigua 
y Barbuda ta integra na e for- 
sa di paz cu ta wordo lidera pa 
Kenia pa trece paz na e nacion 
ey, cu desde hopi luna caba ta 
wordo domina pa e bandanan 
criminal. 


E situacion di Haiti a hiba e 
presidente Abinader na plan- 
tia den varios ocasion e nece- 
sidad pa e comunidad inter- 
nacional tuma medidanan pa 
logra trece paz na Haiti. 


Venezuela: Segun Foro Civico, e intervencion hudicial di e Cruz Cora 
Venezolano ta crea un precedente hopi grave 


(ElNacional) - Organisa- 
cionnan di e sociedad civil 
a adverti cu e interven- 
cion hudicial den e Cruz 
Cora Venezolano ta crea 
un precedente hopi grave 
cu ta viola e derecho na un 
asociacion liber na e pais. 


Asina, Foro Civico a mani- 
festa den un comunicado, 
indicando cu e accion aki e 
gobierno di Nicolas Maduro 
ta afecta e principio di auto- 
nomia y independencia cu ta 
proteha e institucion, incluy- 
endo e humanitarionan y di 
derechonan humano. 


E nombramento di un hunta 
di restructuracion, nan a bisa 
a a traves di e Foro Civico, 
mester tabata responsabilidad 
unicamente di e entidadnan 
competente di e Movimiento 
Internacional di Cruz Cora, 
cu un mensahe publico to- 
cante e garantianan di con- 
tinuidad di e personal y e 
boluntarionan di e organisa- 
cion, como tambe di e opera- 
cionnan humanitario cu nan 
ta desplega na henter e pais. 


“E solicitud di un investiga- 
cion penal contra e directiva 
di e Cruz Cora Venezolano cu 
ta implica responsabilidadnan 
personal y no constitucional, 
mester a habri caminda na e 


desaroyo di un investigacion 
vincula na e garantianan pro- 
cesal y fundamentalmente na 
un proceso di consulta y dia- 
logo na e interior di e organi- 
sacion,” e grupo a expresa. 


Esey lo a permiti solucionnan 
concreto pa e problemanan 
y lo a respeta e autonomia di 
e institucion, ademas di in- 
volucra su miembronan di e 
mecanismonan di restructu- 
racion cu ta resulta necesario. 


Foro Civico a laga na cla cu 
nan no a wordo informa di 
ningun manera, relaciona cu 
e proceso aki. Y a expresa su 
compromiso cu e respet pa 
autonomia di nan miembro- 
nan y su adhesion na e prin- 
cipionan cu ta funda nan. 


“E dialogo etico y e construc- 
cion di acuerdonan mester 
ta e hermentnan fundamen- 
tal di tur accion, rechasando 
tur menasa di e derechonan 
humano y administracion di 


husticia segun e principionan 
constitucional,” el a señala. 


El a haci un yamada na tur 
e actornan, nacional y inter- 
nacional, pa habri espacio di 
consulta y comprendemento 
necesario pa genera solu- 
cionnan structural pa e Vene- 
zolanonan, sobre todo den e 
area di accion humanitario. 


E Sala Constitucional di e 
Tribunal Supremo de Justicia 
a ordena diabierna ultimo e 


intervencion di e Cruz Cora. 
El a designa Ricardo Cussa- 
no, ex presidente di Fedeca- 
maras, manera presidente di 
e directiva di restructuracion. 


“Mi ta comunica na e pais cu 
mi ta asumi e responsabili- 
dad y compromiso di e tarea 
di colabora manera Venezo- 
lano y boluntario den inicia 
un proceso di restructura- 
cion di e institucionalidad di 
e Sociedad Nacional di Cruz 
Cora Venezolano,” Cussano 
a comunica ariba su rednan 
social. 


Pa e tarea aki, el a indica, el 
a solicita e compañamento di 
diferente organisacion- y sec- 
tornan di e sociedad civil, di 
e Federacion Internacional di 
Cruz Cora y di e Comite In- 
ternacional di Cruz Cora pa 
garantisa un proceso trans- 
parente y cu ta respeta e prin- 
cipionan humanitario di e 
institucion. 


Bon Dia 24 Aruba 
facebook.com/bondianoticia 

Advertorial 
Paseo Herencia ta presenta Gift of Sports 


Paseo Herencia a tene un 
conferencia di prensa pa 
presenta Aruba cu nan 
programa nobo Gift of 
Sports cual ta e ruman di 
nan programa exitoso Gift 
of Education. 


Desde 2015 Paseo Heren- 
cia a lansa e programa Gift 
of Education unda ta aporta 
na gastonan di scol pa yuda 
muchanan cu nan estudio. Te 
cu awo presente Paseo Her- 
encia a logra yuda 25 mucha 
cu nan gastonan di scol y es- 
tudio cu awor a gradua y ta 
studiando na Universidad di 
Aruba of na scol na Hulanda 
y Merca. 
A base di e exito di e pro- 
grama aki a nace e idea pa 


yuda mas mucha pero riba un 
otro teritorio. “Despues di 1 
aña y mei pensando y brain- 
storming nos a pensa riba nos 
hobennan atleta cu tambe tin 
varios cu mester un ayudo pa 
sigui crece den nan deporte.” 


Dies aña pasa caba Paseo a 
cuminsa cu e Wall of Rising 
Stars unda e hobennan local 
cu ta destaca den nan deporte 
internacionalmente ta wordo 
elogia den un manera spec- 
tacular cu nan potret y logro 
riba e wall. Entre e hoben- 
nanaki bo por wak Xander 
Bogaerts, Sarah Quita, team 
di baseball y di futbol fe- 
menino. Tambe riba e walk of 
stars bo lo encontra e mesun 
atletanan aki. 
E idea di e programa aki ta 
pa yuda nos atletanan hoben 
pa nan yega asina leu pa gana 
medaya internacionalmente 
y hibando Aruba su nomber 
afo y asina yuda propaganda 
Aruba por medio di nan de- 
porte. 


E Gift of Sports lo ta e pro- 
grama siguiente di e Gift of 
Education. Ambos te special- 
mente pa yuda nos muchan- 


an destaca den nan futuro. 
Pa e Gift of Sports Paseo Her- 
encia a selecciona e prome 
atleta di un total di 10 pa aña 
cu lo wordo scogi cual Paseo 
lo bay yuda cu nan gastonan 
di participacion na torneonan 
internacional. 


E prome atleta cu Paseo a 
scoge ta Jeon Fernandez cu 
ta un mucha homber di 12 
aña cu a cuminsa 3 aña pasa 
cu su deporte di triathlon y 
a logra na Aruba ya varios ti- 
tulo caba. Aña pasa tabata su 
prome competencia interna- 
cional, cu tabata Carifta, unda 
e la logra medaya di brons 
den triathlon y zilver den 
aquathlon. A base di e prome 
logro, Paseo orguyosamente 
a selecciona Jeon pa ayudo di 
su competencia di Carifta e 
aña aki tambe y ta confia cu 
Jeon lo haci un bon papel pa 
Aruba. 


Como e prome atleta pa e 
programa aki, Jeon a bira al- 
abes e cara di e programa Gift 
of Sports. 
Paseo ta haci un peticion na 
tur e hobennan atleta cu ta 
desea un apoyo financiero 


pa nan participa den nan de- 
porte den exterior, pa aplica 
pa purba gana un spot den e 
programa pa asina nan logra 
nan meta y soñonan. 


Proceso pa aplica 
Con pa participa? Manda bo 
CV cu trayecto di bo deporte 
y kico tur bo a haci y logra y 
tambe un video unda bo ta 
splica di bo persona, bo soño 
y locual bo kier logra y tambe 
kico tur bo a haci caba den bo 
deporte y finalmente bo mo- 
tivacion pakico abo mester 
wordo scogi pa e programa. 
Manda esakinan via email na 
marketing@paseoherencia. 
com of pa mas informacion 
por bishita tambe e website 


www.paseoherencia.com. 


Gift of Education 
Pa tur e muchanan cu ta bay- 
endo bon na scol pero mester 
un aporte financiero, mester 
3 documento pa por aplica. 
Copia di rapport, yena e for- 
mulario riba website, carta di 
motivacion dicon abo mester 
wordo scogi pa e programa. 
Formulario di aplicacion por 
haya online riba website di 
Paseo of pasa oficina di di- 
aluna pa diabierna di 8 – 5 di 
atardi. 
Como atleta of studiante 
awo bo por participa nan dos 
diferente programa cu Paseo 
ta ofrece pa yuda nos hoben 
nan local. 

Modelonan di The Chaz Modeling & Talent School haciendo tremendo 
trabou na Punta Cana Merengue Fashion Week 


E modelonan a haci nan prome desfile ayera duran- 
te Eleccion di Miss Ambar Mundial Trahe di Fan- 
tasia. Modelonan mester a desfila un trahe cocktail 
Fashion di nan propio gusto. 


E modelonan a haci un tremendo presentacion y ya a wor- 
do acerca pa diseñadornan caminda nan tabata tin e chens 
pa parti nan prome comp Cards. Diabierna mainta e mod- 
elonan a haya un tayer di modelahe for di e organisacion 
di Punta Cana Merengue Fashion Week. Aruba tambe ta 
conta cu 3 participante pa e Miss Ambar Mundial 2023, di 
cual 2 ta modelonan tambe di e school di moda y talento 
di Chaz. Awe diabierna lo tin otro desfile cu nan lo mod- 
ela pa e diseñadornan internacional. Keda pendiente pa e 
cobertura di e muchanan pa cu esaki. 

Ministerio publico: 
Ponencianan incorecto den programa Enfoke 


Riba 3 di augustus ultimo, 
durante transmision di e 
programa ‘Enfoke’, e pre- 
sentadornan a haci algun 
ponencianan 
incorecto. 
Durante e transmision a, 
entre otro, papia tocante e 
screening di ministernan 
di e gobierno actual. Ey a 
crea e sugestion cu e Pro- 
curador-General no a haci 
e screening bon, pasobra e 
Alto Comisario di Polis di 
esten tampoco lo a haci su 
trabao bon. 


Durante e transmision un 
di e moderadornan a mustra 
specificamente un ehemp- 
lar di e Landsverordening 
integriteit ministers di aña 
2021 y a referi na articulo 3 
di e Landsverordening aki. 
A base di e articulo Procu- 
rador-General mester duna 


informacion hudicial durante 
screening y, pa intervencion 
di Alto Comisario di Polis, 
informacion relevante cu ta 
den existencia den Cuerpo 
Policial. E Landsverorden- 
ing aki a drenta na vigor riba 
prome di januari 2022. 
Gabinete Wever-Croes II a 
keda instala riba 20 di sep- 
tember 2021. Pues e screen- 
ing di ministernan no tabata 
basa riba e Landsverorden- 
ing menciona aki, sino riba 
e 
Landsbesluit 
screening 
ministers di 9 di septem- 
ber 2013. Den articulo 2 di 
e Landsbesluit aki ta unica- 
mente duna ordo na Procu- 
rador-General pa haci refer- 
encia den e registro di docu- 
mentacion hudicial (e asina 
yama carchinan di castigo). 
E Landsbesluit ta regla tam- 


be cu e Procurador-General 
mester limita su mes na caso- 
nan finalisa cu a hiba na un 
condena penal. 


Esey kiermen cu e ponenci- 
anan cu a wordo haci durante 
Enfoke tocante e screening 
di ministernan y e rol di e 
Procurador-General y e Alto 
Comisario di Polis ta incor- 
ecto. Lamentablemente co- 
munidad di Aruba a wordo 
mal informa. 
Periodismo confiabel ta di 
gran importancia pa sociedad 
democratico, cu no por fun- 
ciona bon sin ciudadanonan 
informa y un intercambio 
liber di ideanan y pensamen- 
tonan. Den e sociedad habri 
aki e periodista tin e derecho 
na busca noticia na un mane- 
ra liber, y e tin e responsabili- 


dad pa trece noticia veridico, 
independiente, husto y cu vi- 
sor habri. 


Den e transmision menciona 
di Enfoke tocante e screening 
di ministernan no por papia 
di esaki, pasobra tabata falta 
verificacion di e hechonan. 
Tanto 
e 
Landsverorden- 
ing menciona previamente 
(di prome di januari 2022) 
como Landsbesluit (di 9 di 


september 2013) por wordo 
haya relativamente facil riba 
internet. 


Tocante menasa pa periodis- 
tanan 


Diabierna ultimo 4 di augus- 
tus un persona a keda deteni 
riba ordo di fiscal di husticia, 
pasobra el a menasa presenta- 
dornan di Enfoke cu morto. 
Esey relaciona cu un of mas 
transmision di Enfoke siman 
pasa. 


Ministerio Publico no ta tol- 
era na ningun momento me- 
nasa contra periodistanan. 
Periodistanan 
mester 
por 
haci nan trabao den libertad. 
Libertad di prensa ta wordo 
limita pa ley y no pa individu- 
onan cu ta tuma derecho den 
nan mes man. 


Stichting “Klein Aruba” ta oficial 


Recien a tuma luga e es- 
tablecimento di e fun- 
dacion nobo yama “Klein 
Aruba”. Notaris Johnson a 
efectua e acto oficial. 
E directiva ta consisti di 
Arthur Kelly como presi- 
dente, 
Jarissa 
Dubero 
como tesorero y Addonsi- 
to Croes como secretario. 


E nomber “Klein Aruba” ta 
representa e pida baranca di 
16 miyon aña di calki situa na 
Boca Keto, Aruba. 
E meta principal ta stimula y 
promove Cultura, Deporte, 
Literatura, Educacion y Arte 


den nan aspecto general 
bou di e pueblo Arubano. E 
fundacion lo tin curso-, 
seminario-, congreso- y lec- 


turanan pero tambe evento of 
actividadnan deportivo, car- 
navalesco y cultural. Lo tin 
publicacion di buki-, revista- 


y demas materialnan educa- 
tivo. Stichting Klein Aruba ta 
traha cu instancia- y organi- 
sacionnan na Aruba of di otro 
pais cu tin e mesun metanan. 
Dia 30 di september 2023 ta 
tuma luga na Paseo Herencia, 
e prome evento oficial, cu ta 
un competencia di Trahe di 
Fantasia, organisa pa Sticht- 
ing Klein Aruba. 
Mas informacion di e funda- 
cion of nos eventonan, por 
tuma contacto cu un miem- 
bro of manda un e-mail na 
stichtingkleinaruba@gmail. 
com. 
Potret: Michael Salazar 


Mi nomber ta Martha Jansen Wernet, naci dia 13 
di Maart 1963n Mi kier duna mi tesmonio di e 
forma cu Maestro Benjamin a yudami cu mi yiu 
homber George, e n 32 aña di edad actualmente, 
y e tabata sufri diariamente pa mobo di addicion na droga y 
alcoholn M'a bishita hopi caminda, centronan di rehabilitacion, 
bruhonan, pero nunca nan por a yuda mi yiu, e tabata imposibel, 
pero un dia m'a wak un mensahe di e Maestro Benjamin, y m'a tuma 
e decision pa yam'e y haci un afspraak cun'e pa wak si e por yudamin 
Mi tabata pensa cu esaki tabata e delaster cos cu mi por a haci pa mi 
yiu, mi tabata sin swak di tanto sufrimento dia pa dian M'a hiba mi 
yiu 
yiu cerca e Maestro Benjamin, danki Dios e la acepta pa bai, y nos a 
bai hunton For di e dia ey mi ta duna danki Dios y Maestro Benjamin 
paso den tan solamente 22 dia mi yiu tabata un persona nobo, e no 
a consumi mas droga ni tampoco tabata bebe alcohol, y e no tabata 
wak mi mas mane su enemigo, e tabata wak mi cu wowonan di amor 
di yiu pa su mama sma, pasobra pa mobo di un bruheria cu su ex 
pareha, cu cua e la biba pa 3 aña, y a haci p'e magia preto y pacto cu 
ee demonio mes, cu ta destrui bida, e tabata kier pa mi yiu muri 
lentamente y haya un sufrimento teribel, di cua e ﬁnalidad tabata pa 
e perde su boluntad mental y spiritualn Danki, hopi danki Maestro 
Benjamin pasobra bo a cambia e bida di mi yiu y asina tambe mi bida 
y di mi henter famian Danki bendito Dios!, pa pone Maestro 
Benjamin den mi caminda y mi ta bisa tur hende pa nan pidi Dios cu 
fe, E lo pone e personanan indica den nan camindan 
Danki Maestro Benjaminn 
641.4186 

Auto a dal den mata na Bubali 


Diadomingo madruga a 
drenta informe di un ac- 
cidente na Bubali. Mesora 
a dirigi un patruya na e si- 
tio. 


Na yegada di e patruya a bin 
compronde cu un chauffeur 
di un auto cora pa un of otro 
motibo lo a bay dal den un 
mata. Ambos tabata tin algun 


golpi cu rasca pero no tabata 
desea tratamento di ambu- 
lance. Polis a tuma dato di e 
accidente aki. 


Persona a keda deteni 
despues cu ex-pareha a 
entrega keho contra di dje 


Diasabra madruga na e ciere 
di un club nocturno na 
Palm Beach polis a topa cu 
un persona cu ta ser busca 
relaciona cu un keho cu su 


ex-pareha a haci contra dje. 
Mesora a solicita presencia 
di e vehiculo di transporte 
pa asina hib’e warda di polis 
pendiente di e investigacion. 


Via camaranan di vigilancia 
poni na sitionan strategico 
a ripara cu tironan a cay na 
Tanki Leendert 


Diadomingo madruga e 
camera room di gobierno 
a traves di e camaranan 
poni rond di Aruba na 
sitionan 
strategico 
a 
ripara cu tabata tin un 
tiramento banda di un 
club nocturno na Tanki 
Leendert. 


Ora cu e oficial di monitoreo 


a descubri hendenan a core 
sconde a avisa e patruya pa 
bay na e sitio. Na nan yegada 
no por a confirma nada 
pero ora e club a cera a nota 
evidencianan cu en berdad 
tironan a cay den e area. 
Polis a pidi e investigadornan 
tecnico y forensyco pa bini 
investiga y documenta e 
incidente aki. 

Herment di AI manera ChatGPT usa cada biaha mas pa criminalnan 


(NLTimes) - Criminalnan 
cada biaha ta haci uso 
di 
hermentnan 
di 
AI 
avansa manera ChatGPT 
pa 
crea 
emailnan 
fraudulento convincente. 
Esaki ta aumentando e 
preocupacion di un ola 
di atakenan di e tipo aki, 
conoci como ‘phishing’, 
specialmente 
contra 
victimanan 
vulnerabel 
manera 
negoshinan 
chikito y personanan di 
edad avansa. 


“Smart chatbot” ta surgiendo 
tur caminda den añanan 
recien. E botnan aki por 
genera 
texto 
facilmente, 
manera email. “ChatGPT 
ta hopi bon den imita 
combersacion di ser humano, 
incluyendo esunnan cu por 
confundi y gaña hende,” 
experto den AI Henk van Ess 
a splica na AD. 


‘Phishing’, 
un 
metodo 


di 
fraude 
online 
unda 
criminalnan por impersona 
entidadnan 
legitimo 
pa 
obtene 
data 
personal 
di 
manera ilicito, ta birando 
cada biaha mas sofistica cu 
hermentnan di AI manera 
ChatGPT. E tecnologia aki 


ta permiti e criminalnan aki 
pa imita banconan di manera 
cu ta convence e victima, 
cual ta haci hopi mas dificil 
pa e victima por identifica 
intentonan di fraude. 
Segun 
Ad, 
setnan 
di 
instruccion pa ‘Phishing’ pa 


ChatGPT ta ser bendi online 
pa 30 pa 50 dollar pa asina 
genera 
mas 
mensahenan 
fraudulento. 


Esaki ta posee un riesgo 
y menasa significante pa 
gruponan 
cu 
ta 
menos 
familiar cu tecnologia digital, 
cual posiblemente por haya 
dificultad 
den 
distingui 
comunicacion 
fraudulento. 
Segun Dave Maasland, CEO 
di compania di siguridad 
digital Eset Nederland, “Nos 
ta den un momento unda e 
tecnologia ta desaroyando 
na un velocidad cu nos 
no a premira, cual ta haci 
dificil pa personanan por 
sigui e tecnologia na mesun 
velocidad.” A causa di e 
diferencia 
aki 
den 
kico 
tecnologia por haci y e 
personanan 
su 
habilidad 
pa compronde y navega 
esaki di manera safe, e mal 
uso potencial di criminal ta 
expande, el a remarca. 


Data 
di 
Europol 
y 
investigacion di siguridad 
cibernetico 
ta 
indica 
cu 
e criminalnan ya caba ta 
haci uso di hermentnan 
di AI manera ChatGPT 
pa actividadnan ilicito, cu 
e negoshinan chikito den 
riesgo particular. Un estudio 
ehecuta pa I&O cu ta revela 
un kwart di e negociantenan 
no ta tumando medidanan pa 
sigura nan plataforma digital. 
Industria di asociacionnan ta 
recomenda cu e negoshinan 
chikito y mediano ta train nan 
empleadonan pa mehora nan 
conscientisacion cibernetico, 
specialmente enfrenta cu loke 
ta premira di ta un aumento 
den email ‘phishing’. 


Preocupacionnan 
ta 
extende na e industria di 
banco, unda miedonan ta 
crece 
tocante 
clientenan 
cu 
ta 
birando 
victima 
di 
atakenan 
cibernetico 


via 
chatbot. 
Samantha 
Reilly, un specialista ICT 
na ING, ta enfatisa cu e 
moda aki particularmente 
ta menasa SME a causa 
di nan recursonan digital 
limita. E ta boga pa un rol 
gubernamental den educa 
e 
negoshinan 
tocante 
e 
riesgonan cu hermentnan di 
AI manera ChatGPT. 


Dave Maasland a haci yamado 
pa 
gobierno 
interveni, 
incluyendo 
pasonan 
pa 
yuda 
hende 
distingui 
websitenan 
gubernamental 
cu 
esunnan 
fraudulento. 
“E ta algo cu tin biaha no ta 
facil pa hende por sa sigur 
si e website ta di gobierno 
of si esaki ta un trampa,” 
el a splica, advirtiendo di 
implicacionnan 
potencial 
societal si un proporcion 
grandi di persona stop di usa 
tecnologia a causa di miedo 
di crimen cibernetico. 


Michiel Steltman, director 
di 
Stichting 
Digitale 
Infrastructuur Nederland, a 
argumenta contra depende 
riba regulacion di AI. “E 
problema 
cu 
criminalnan 
ta cu nan no ta obedece ley, 
esaki ta haci cu regulacion no 
ta yuda aki. Loke tin cu haci 
ta aumenta e chens cu bo por 
ser gara ta comete e crimen 
y mehora e resiliencia,” el a 
nota. 


Un proposicion recien a 
keda aproba den Parlamento 
Europeo ya caba a caduca 
mirando e avance rapido di 
tecnologia di AI. Rapporteur 
Bart Groothuis di siguridad 
cibernetico a expresa cu 
“mi ta preocupa hopi pa cu 
AI y e consecuencianan di 
esaki pa cu nos siguridad. E 
tecnologia aki no ta trata di 
bira dos of tres biaha mas sabi 
pa aña, sino di miyones biaha 
mas sabi.” 

“Flying Dutchman” van der Poel ta gana titulo mundial di ciclismo riba 
caminda 


(NLTimes)—Mathieu van 
der Poel a bira e prome 
campeon mundial di care- 
da di ciclismo Hulandes 
pa casi 40 aña cu un cori 
bestial den camindanan di 
Glasgow diadomingo. 


E hoben di 28 aña a ataca for 
di un grupo chikito riba e cir- 
cuito penultimo di 14.3 km, 
lagando atras rivalnan Tadej 
Pogacar, Wout van Aert y 
Mads Pedersen. Van der Poel 
a acelera su velocidad pero a 
haya e consecuencia ora el a 
cay riba un skina cual a lag’e 
cu flanel y keda kibra. 


Cu calma el a subi back riba 
bais y a extende su avance pa 
mas di un minuut dilanti un 
audiencia grandi, hopi di nan 
bisti den color di Hulanda, y 
a preveni mas espanto mien- 
tras el a domina e 43 skinanan 
skerpi, lantando su man den 
victoria y mirando shelo ora 
el a crusa e liña riba George 


Square. E ex-campeon mun- 
dial di ciclocross ta e prome 
Hulandes pa gana e uniform 
regenboog durante e careda 
desde Joop Zoetemelk na 
1985. Atleta Belga, van Aert, 


tabata segunda, cu e dos biaha 
ganado di Tour de France, 
Pogacar, surpasando Peder- 
sen pa medaya di brons. 


E careda di 271 kilometer, 
cual a cuminsa na Edinburgh, 
a experencia un paro pa casi 
un ora despues di 80km ora 
protestadonan di e grupo 
ambiental This is Rigged a 
blokia e ruta. Na e etapa ey, 
un grupo di nuebe coredo a 
forma aunke ningun di e tres 
faboritonan no tabata eyden. 


Cu e Belganan y Danesanan 
liderando y schedule di 10 
ronda di e circuito, e buraco 
entre nan a cera ora nan a ser 
consumi pa e atletanan feroz. 
Italiano Alberto Bettiol a gara 
atencion di hende na un zona 
di alimento ora el a lansa un 
atake cu cuatro ronda mas y 
a tuma e avance. Pero un bes 
cu van der Poel, Pogacar, van 
Aert y Perderson a yega mas 
cerca, wega a caba pa e Ital- 


ianonan y e scenario a keda 
pa e tres nombernan mas 
grandi den e deporte, hunto 
cu campeon mundial 2019, 
Pederson, pa gana oro. 


Yobida duro a provee un otro 
twist den e storia y riba un 


otro kisas van der Poel lo por 
a paga pa su accident chikito. 
Pero nada por a par’e mien- 
tras el a subi careda riba e 
subida di Montrose Road pa 
di ultimo biaha, agregando su 
nomber den e lista di campe- 
on mundial. 


Para Campeonatonan Europeo ta cuminsa 
awe na Rotterdam 


(NLTimes)—E 
prome 
edicion 
di 
e 
Para 
Campeonatonan Europeo 
(EPC), un campeonato 
Europeo 
combina 
pa 
deportenan Paralimpico, 
ta 
cuminsa 
awe 
na 
Rotterdam. 
Andrew 
Parsons, e presidente di 
e Comite Internacional 
Paralimpico, a habri e 
evento oficialmente ayera 
anochi. 


Dies 
diferente 
deporte, 
solamente un tiki menos di 
e mita di e cantidad total di 
deporte Paralimpico, lo tuma 
luga na Rotterdam. Esakinan 


ta 
arkeria, 
badminton, 
ciclismo, 
goalball, 
judo, 
taekwondo, tiroteo, boccia, 
basketball 
y 
tennis 
den 
rolstoel. 
Mayoria di e deportenan lo 
tuma luga den y rond Ahoy, 
pero tambe tin localidadnan 
den 
aire 
liber 
manera 
Schouwburgplein, Kop van 
Zuid y Scheepvaartkwartier, 
unda e atletanan lo bin den 
accion. EPC lo tuma luga 
henter diadomingo, dia 20 di 
augustus. Un total di 1.500 
atleta for di 45 pais lo participa 
den e evento deportivo. 
Ademas di titulonan ganado 
Europeo, 
atletanan 
por 


cualifica 
pa 
e 
Weganan 
Paralimpico na Paris otro 
aña. E intencion ta cu e EPC 
lo ta evento di cada cuatro 
aña, cada bes organisa den un 
otro ciudad Europeo y den e 
aña prome cu preparacion pa 
Weganan Paralimpico. 
Davina Michelle y e Ingles 
Viktoria Modesta lo presenta 
durante 
e 
ceremonia 
di 
apertura. 
E 
segunda 
menciona ta conoci como “e 
prome artista di pop amputa 
na mundo.” E apertura tambe 
lo inclui un baile y varios 
discurso. 

Karolina pliskova ta avansa den torneo di tennis na Montreal 


(AP) —Karolina Pliskova 
di Republica Checha a 
gana 6-3, 6-7 (8), 6-2 con- 
tra Lin Zhu di Cina den e 
ronda di apertura durante 
e National Bank Open 
ayera. 


Pliskova, ken a sali number 
23 riba lista mundial, tabatin 
11 aces y shete doble falta. El 
a converti cinco di 16 punto 
di kiebro. Zhu tabatin dos 
aces y ocho doble falta. El a 
kibra riba dos di su tres opor- 
tunidadnan. 


E wega aki tabata solamente 
un di e tres weganan soltero 
di hende muhe ayera pa yega 
na final, como cu e wega a ser 


suspendi 
temporariamente 
debi na yobida. Ex-number 
1 mundial, Venus Williams, 
tambe a enfrenta un otro 
Mercano y Madison Keys 


mas despues. Rebecca Mari- 
no di Canada ta riba schedule 
pa hunga contra Katie Boul- 
ter di Inglatera. 


Prome biaha den historia di Copa Mundial Femenino, Colombia, Jamaica 
y Morocco ta busca nan sitio den cuarto final 


(AP) —Historia lo ser 
graba awe den al menos 
un di e weganan “knock- 
out” di Copa Mundial Fe- 
menino, unda tres team ta 
bay purba avansa pa cu- 
atro final pa prome biaha 
den nan historia. 


Colombia, lidera pa es- 
trella Linda Caicedo di 18 
aña, ta purbando di avansa 
pa prome biaha, cuatro aña 
despues cu nan a perde 
torneo. E Colombianonan 
logra yega na e ronda di 16 
na 2015, a ser elimina du- 
rante weganan den grupo 
na 2011, y no a logra cu- 
alifica mes na 1999, 2003 
y 2007. Para den caminda 
di Colombia, para riba 
number 25 riba lista mun- 
dial, ta Jamaica. E “Reg- 
gae Girlz” ta hungando nan 
segunda Copa Mundial tras 
di otro—nan a ser elimina 
durante wega den grupo na 
2019—y mester a recauda 
placa via un campaña di 
GoFundMe pa por a par- 
ticipa den e torneo di e aña 
aki. 


Colombia a gana su prome 
grupo, Jamaica a gana Pan- 
ama y a elimina team leg- 
endario Brazil cu un em- 
pate sin gol pa nan avansa, 
y e ganado di e wega awe 
na Melbourne lo sigui 


avansa pa cuarto final pa 
prome biaha den historia di 
nan team. 


Durante e segunda wega di 
e ronda di 16 awe, debu- 
tante den Copa Mundial, 
Morocco, lo purba sigui cu 
nan prome torneo historico 
cu un victoria contra Fran- 
cia. Coincidentalmente, e 
dos nacionnan a hunga con- 
tra otro durante e semifinal 
di Copa Mundial Mascu- 
lino december aña pasa na 
Qatar, unda Francia a gana 
2-0. 


E team femenino di Moroc- 
co a avansa como runner- 
up den Grupo H despues 
di gana 1-0 dos biaha tras 
di otro contra Sur Korea y 
Colombia. Morocco tabata 


e prome nacion Arabe pa 
cualifica pa Copa Mundial 
Femenino, despues a bira 
e prome pa avansa mas leu 
for di e etapa di grupo. Mo- 
rocco tabata un di e ocho 
teamnan pa debut e aña aki 
y e unico pa avansa. 


Colombia-Jamaica 
Dos di e atacadonan mas 
dinamico den e wega lo en- 
frenta otro awe ora Jamaica 
hunga contra Colombia. Ja- 
maica a hunga basta bon a 
pesar cu nan no ta haya su- 
ficiente preparacion. “Nos 
defensa tabata algo cu taba- 
ta preocupa nos. Nos no ta- 
batin ningun wega biniendo 
den Copa Mundial. Nos ta- 
batin un campo na Jamai- 
ca,” segun e coach di team, 
Lorne Donaldson, a bisa. 


Ambos Francia y Brazil, 
considera como un par di e 
top teamnan na Copa Mun- 
dial, a keda bashi contra 
Jamaica. E Jamaiquinonan 
a perde tur wega durante e 


torneo na 2019, cual tabata 
nan unico otro aparencia. 
Colombia, mientras tanto, 
tabatin su mesun victoria 
contra un team legendario 


Europeo den e ronda di ap- 
ertura cu un victoria di 2-1 
contra campeon Alema- 
nia. Esaki tabata e segunda 
gana di e team Colombiano 
despues di e sali gana con- 
tra Sur Corea den e aper- 
tura. 


E Colombianonan a fracasa 
pa gana Morocco den e ul- 
timo wega, pero toch a caba 
prome den nan grupo pa 
avansa pa e ronda di knock- 
out pa segunda tempo. 


Francia-Morocco 
Francia, cual a yega e semi- 
final di Campeonatonan 
Europeo aña pasa, ta pur- 
bando yega na cuarto final 
den e di cuatro Copa Mun- 
dial Femenino tras di otro. 
Les Blues a perde sola- 
mente un di nan ultimo 11 
wega internacional. 


Francia a pone hungadonan 
riba banki pa su ultimo wega 
den grupo, incluyendo cap- 
itan Wendie Renard y Eug- 
enie Le Sommer, e atacado 
mas fuerte di e pais. Sakina 
Karchaoui, Sandie Toletti 
y Kenza Dali tambe tabata 
riba banki, tambe como cu 
tur tres ta un carchi geel leu 
di haya suspension. 


Maelle Lakrar tambe a hun- 
ga tur minuut di e torneo 
pero e defensor ta un duda 
contra Morocco pa via di 
herida. Y awo e Francesnan 
lo purba hunga como e mas 
dominante di e dos team- 
nan. 

Parlamentario Marco Berlis (MEP): 
Mike Eman su splicacion troci di BBO na frontera 
Mike Eman ta keda gaña riba e contenido di BBO pa kita atencion di corupcion gigante den AVP 


Mi a tuma nota cu Mike Eman 
ta saliendo diariamente pa keda 
uza e mesun draaiboek tur dia. 
E draaiboek di strategia di sali 
ripiti gañamento, manipulacion y 
inventa caos riba e tema di BBO 
na frontera, ta pa sembra odio y 
division den pueblo. E strategia 
catastrofico di mentira aki a cos- 
ta Mike Eman dos Parlamentario 
y un candidato publicamente. E 
bon ta, cu pa via di su strategia- 
nan di decepcion, e mes a hay’e ta 
wordo exponi pa su propio candi- 
datonan di su partido. Di e forma 
aki henter pueblo a haya sa e de- 
sastre cu ta cushina den e fundeshi 
y arkitectura di AVP; corupcion y 
mentira! P’esey caya ta papia cu 
mas candidato a bay pero den un 
forma silencioso. Asina mes Mike 
Eman no tin berguensa di sigui 
troce informacion pa purba gana 
simpatia di pueblo. Mike cu or- 
guyo a redobla nos debe nacional 
cu consecuencianan catastrofico 
pa nos pais y cu AVP hamas lo tin 
berguensa di sigui celebra corup- 
cion. 


Mike gañando cu BBO na fron- 
tera ta trece extra schakel 
Ora bo ta desespera y bo ta usa po- 
litricks, bo ta recuri na mal informa- 
cion masal. Esey ta e strategia di Mike 


Eman. Laga mi splica un biaha mas na 
pueblo con BBO na frontera ta fun- 
ciona: 
(1) Como negoshi, cu ta importa pro- 
ducto comercial (esta tur producto cu 
ta wordo importa cu e meta pa wordo 
rebendi), bo ta paga e BBO na fron- 
tera manera cu e producto drenta y e 
pago aki ta wordo registra automati- 
camente den e sistema di DIMP. 
(2) E comerciante ta paga 7% di 
BBO/BAVP/BAZV riba su volumen 
di benta di luna. 
(3) Ora e comerciante haci declara- 
cion di BBO na Departamento di 
Impuesto e siguiente luna e tin dere- 
cho riba deduccion di e suma di BBO 
na frontera riba tur e productonan 
importa cu proposito di benta y e 
diferencia di e suma e lo paga na fi- 
nal. Si dado caso e pago di BBO na 
frontera ta mas halto cu e BBO riba 
e volumen di benta, automaticamente 
e comerciante lo ricibi restitucion di e 
diferencia. 


Ehempel 
Compania “Sneakers Aruba” a im- 
porta keds. Douanewaarde ta Afl. 
2.000,-. 
Sneakers Aruba a paga Afl. 140 (7% di 
2.000) BBO na frontera. 
Sneakers Aruba su benta pa augustus 
ta Afl. 3.000,- . 
7% di Afl. 3.000 ta Afl. 210 na BBO/ 


BAVP/BAZV. 
Na september Sneakers Aruba ta en- 
trega su declaracion di BBO y mester 
paga Afl. 70,- BBO na Departamento 
di Impuesto (Afl. 210 kitando Afl. 
140). Den otro palabra, Sneakers Aru- 
ba ta paga e mesun suma di Afl. 210, 
pero awo na dos diferente momento: 
prome parti na frontera (Afl. 140) y e 
di dos parti ora di haci declaracion fin 
di luna na Departamento di Impuesto 
(Afl. 70). 


Asina ta, na final di dia e comerciante 
nunca ta paga e BBO, riba e produc- 
tonan importa cu proposito di benta, 
ta e cliente ta paga esaki na momento 
di benta. 


Cu e ehempel aki pueblo por mira 
y compronde cu BBO na frontera 
y BBO ta funciona como un solo 
schakel y cu e BBO na frontera ta un 
pago adelanta y NO un impuesto. 
Solamente UN biaha e comerciante 
ta paga e 7% riba e productonan im- 
porta cu e proposito di benta y no dos 
biaha. 


Mike ta gaña cu e la reduci BBO 
Ainda Mike Eman tin e cuero di cara 
di bisa e la reduci BBO. E la haci esaki 
pa algun luna pa despues camufla y 
bulldoze e aumento di ley di BAZV 
na 2015 pa subi e BBO na 3.5%. Ki- 


ermen, Mike, di berdad bo ta gaba cu 
esaki? Bo no tin berguensa? Acaso bo 
ta kere e pueblo inteligente aki ta bay 
lubida bo mal hecho y mentiranan? 


Pueblo por lesa y wak videonan di 
Douane, DIMP y Minister Xiomara 
Maduro splicando BBO na frontera 
ampliamente y di un forma simpel. 
Pueblo, busca semper informacion 
solido y confiabel, hamas di un fuente 
politico desespera y cu un partido 
corupto kibra! 


Den cuadro di despedida di Procurador General señor Bote ter Stege 
Prome Minister ta gradici Señor Bote ter Stege pa su contribucion valioso 
na e aparato hudicial di Pais Aruba 


Procurador General Se- 
ñor Bote ter Stege su peri- 
odo como PG ta finalisa 
fin di Augustus 2023. Se- 
ñor ter Stege a wordo 
nombra como Procura- 
dor General na Ministerio 
Publico (OM) di Aruba 
dia 1 di September 2020, y 


a sa di cumpli cu su fun- 
cion na un manera serio y 
responsabel. E no tabata 
un momento facil ora cu 
señor ter Stege a inicia 
su funcion como PG, mi- 
rando cu Aruba y mundo 
completo tabata den ple- 
no pandemia di Covid-19, 


pero el a sa di cumpli cu su 
tarea satisfactoriamente, 
dunando su contribucion 
na e sistema hudicial di 
pais Aruba. Como despe- 
dida, Ministerio Publico 
a organisa un ceremonia 
na Surfisde Marina, como 
gradicimento pa su dedi- 
cacion, y contribucion na 
bienestar di nos dushi isla. 


Den nomber di Gobierno di 
Aruba, Prome Minister Ev- 
elyn Wever-Croes ta gradici 
Señor Bote ter Stege pa su 
liderazgo den OM, y pa su 
trabou valioso ehecuta du- 
rante e ultimo añanan. "E ta- 
bata un honor di por a traha 
di cerca cu señor ter Stege. 
Mi ta gradici su persona pa 
su dedicacion, esfuerso y 


guia na e aparato hudicial, 
garantisando un miho cali- 
dad di husticia pa pais Aruba" 
Prome Minister a expresa. 

Resultado Sorteo 
7 augustus 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


4834 


www.lottoaruba.com 


resultado : sorteo 07 aug 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5832 
355.000,- 


x Jackpot 
x match 4+ 


Proximo Jackpot 


X2 


822 


x Jackpot 


Sorteo # 3995 
Sorteo # 


Sorteo # 2051 


7955 


8701 


Sorteo # 3995 


0391 


x Jackpot 


x match 4 
x afl. 12,00 


8130 


Sorteo # 3995 


Sorteo # 869 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


x match 4 
52.000,- 


Proximo Jackpot 


Sorteo # 


Sorteo # 


Afl. 420.000,- 




Letter 


0 
0 
0 
0 



0 
4 


113 


0 
0 
0 
0 
0 



7 



x match 4 
53.000,- 


Proximo Jackpot 


Sorteo # 


Sorteo # 6201 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


7522 


Sorteo # 5814 


Sorteo # 744 


x afl. 500,00 


x afl.15,00 
x afl 50.00 


Tauro 


X2 


458 


x Jackpot 


Sorteo # 8011 
Sorteo # 


Sorteo # 1760 


3692 


9388 


Sorteo # 7055 


4734 


x Jackpot 


x match 4 
x afl. 12,00 


www.lottoaruba.com 


resultado : sorteo 07 aug 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3627 
355.000,- 


x Jackpot 
x match 4+ 


Proximo Jackpot 


X2 
03-13-14-20-29 


5268 


Afl. 420.000,- 


anochi 


diario 
Korsou 
super4 
flamingo 


2498 
0034 
7512 
8800 
0050 
2275 
super5 
8635 
3448 
0997 
- 
0452 


sorteo/servicio 


Kiwanis Club of Palm Beach: E di 3 edicion di Ride4Kids lo ta dia 20 di augustus 


Kiwanis Club of Palm 
Beach ta comunica na 
pueblo di Aruba su evento 
di Ride4Kids cual lo ta e 
di tres edicion e aña aki. 
E ta un FUNdraising cu a 
cuminsa den 2020 y debi 
n’e exitonan di e prome 
dos edicionnan, lo ripiti 
esaki cu e meta pa haci 
esaki anualmente. 


Sr. 
Rothmar 
Coenraad, 
Chair di e Ride4Kids comite, 
a splica cu te cu awo tin 10 
miembro di Kiwanis Palm 
Beach y 26 no miembro cu 
lo bay core pa recauda fondo 
rond di Aruba. Sigur e grupo 
no lo keda e cantidad aki mi- 
rando e causa cu lo core pe y 
e meta cu kier cumpli cune. 
Manera ta conoci, tin sticht- 
ing cu a subi nan schoolgeld 


y ta haci’e tiki mas dificil pa 
mas mayornan por cumpli. 
Pa Kiwanis Club of Palm 
Beach, e decision di na unda 
e fondo aki mester bay tawata 
mas cu claro y un biaha mas 
kier sostene e alumnonan 
de menos recurso, pa asina e 
mayornan tin un peso menos 
riba nan cabes e aña escolar 
2023-2024. 


Kiwanis Palm Beach tin nan 
meta y danki na Guardian 
Group y FLY Fit Studio pa e 
sosten cu e proyecto ta riba 
bon caminda. Pero mester 
mas ayudo di comunidad. 
Tin diferente manera cu por 
contribui n’e causa aki. Por 
haci un donacion pa un suma 
fiho of un suma pa kilometer. 
Tur persona of compania cu 
kier haci un contribucion por 


click riba e link aki: http:// 
kcpb.kiwanisfundraisers. 
com/Ride4Kids, yena e in- 
formacion, selecta un of mas 
coredo y haci bo donacion. 


Prepara pa diadomingo, dia 
20 di augustus, unda cu lo 
cuminsa pa 3:00am y lo bay 
finalisa pa 10:00am. Trayec- 
torio di e coredonan ta cum- 
insa y caba n’e Clubhuis di 
Kiwanis Culb of Palm Beach 
situa den Neptali Henriquez 
Park y lo cubri Aruba com- 
pleto. E meta ta pa core mas 
kilometer pa asina genera 
mas fondo pa cumpli e meta. 


Wak pa bo ta cla pa Spin 4 
the Kids 
FLY Fit Studio lo t’ey pre- 
sente cu 15 bicicleta pa spin 
pa asina e contribuyentenan 


por spin y core mas kilome- 
ter y asina contribui na e bon 
causa. E parti di evento aki ta 
cuminsa 6:00am te 10:00am 
y ta parti den 4 set di 1 ora. 
Un persona of compania por 
sponsor 1 ora of reserva e 4 
ora completo. Kiwanis Club 
of Palm Beach ta invita tur 
amigonan y companianan pa 
traha un grupo y participa 
den e FUNdraising aki. E 
grupo por ta consisti di 2, 4, 
6 of hasta 8 persona. 


Kiwanis Palm Beach ta forma 
parti na e organisacion global 
“Kiwanis International” cu ta 
un instancia caritativo dedica 
na servicio na comunidad cu 
e obhetivo principal pa haci 
nos mundo mihor door di 
cambia un comunidad pa 
medio di un mucha cada bes. 
Mas informacion por haya 
riba: 
www.facebook.com/ 
kiwanispalmbeacharuba 
of 
www.kiwanis.org 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 


mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 


señora cu auto dialuna pa 
diabierna pa busca yiu di skol, 
cushina y hasi limpieza di cas 
11.30 -5.30 
Tel. 563 8822 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


Well Done Snack Truck 


ta Busca 
“Cook” 
Por yama na 
tel.749 9437 


_____________________________________ 


TA HUUR 


un cas 3 camber , 2 baño 
Bario Primavera 
Pa mas info por yama 
Tel. 641 3290 
________________________ 


TA HUUR 
Cas na Bubali 17g 
3 camber / 2 baño 
Pa mas info 
Tel. 561 1496 / 662 9832 
___________________________ 


San Nicolas: 
Centro Medico 
Tel. 584 5794 


Oranjestad: 
del Pueblo 
Tel. 582 1253 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


obituario 
a22 


Diamars 8 augustus 2023 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu profundo tristeza, pero conforme cu 
boluntad di Dios, nos ta anuncia fayecimento 
cristianamente di: 


Girigorio Tromp 
Mihor conoci como “Goy, Mo Goy, Buchi Goy, Grego” 
*06-11-1931 - †04-08-2023 


Nomber di su mayor nan: 
†Maria Hernandez 
†Pelayo Tromp 


Nomber di su casa: 
†Siria Tromp-Croes 


Ruman nan: 
†Juan & †Felepita 
†Jacinto & †Amanda 
†Leonardo & †Paulita 
†Frida & †Juan 
Sophia & †Florencio 
†Marina & Richard 
Elba (Elsa) & †Aiky 


Swa nan & cuña: 
Lindo & Ina y famia 
Benito & Olga y famia 
Sidi & Margarita y famia 
Romi y famia 
Buchi & Ninita y famia 
Linda y famia 
†Mechy y famia 
†Exy y famia 
†Maiky & famia 


Sobrina mas jega: Mayra & Lalang Ras 
Su cuña cu a wak pé: Linda Croes hunto cu su 
sobrina Judessa 
Amigo(a) jega: Richard Manuela, Edwin 
Hernandez, Enry Dirks, Mechi Everon, Victor 
Raphaela y tur su amigo nan musico. 


Iha nan na Aruba y Hulanda 
Bisiña nan. Comer/comper. 
Tur su primo(a) nan, tur su sobrino(a) nan y 
sobrino(a) nan di su señora. 
Demas famia Tromp, Croes, Ras, Vrolijk, 
Hernandez, Hoek. 


Ta invita pa acto di condolencia y despedida cual 
lo tuma lugar na Misa Inmaculada Concepcion 
na Sta Cruz, diaranson 9 di augustus 2023 di 
2’or pa 4’or di atardi. 
Cremacion lo tuma lugar despues. 
Disculpa nos si den nos tristesa nos a lubida di 
menciona un of otro miembro di famia. 
Nos ta lamenta cu despues di entiero nos no por 
ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


“Señor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1, 2, 3 
. 
Cu profundo tristeza, pero conforme cu 
boluntad di Dios Nos ta anuncia fayecimento na 
e bunita edad di 92 aña di nos: 
Mama – Wela – Bisawela – Ruman – Tanta stima 



Josefa Perez 
Mihor conosi como: “Machepa, Pepa y Chefa” 
*20 July 1931 - † 05 Augustus 2023 


Acto di entiero lo wordo anuncia despues. 


“Señor ta mi wardador, mi’n 
tin falta di nada. 
Den cunucu di yerba berde e 
ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza na nos 
curason, pero conforme cu 
Dios su boluntad y muy 
agradecido pa tur lo ke el 
a nifica y hasi pa nos, nos ta participa e inesperada 
fayecimento na Bucaramanga Colombia di: 


Juan Nicodemus Tromp 
“Jocky- Inventador di e Famoso cocktail Aruba 
Ariba & ex Taxi 125” 
*16 Mei 1940 † 04 Augustus 2023 


Acto di entiero lo wordo anuncia despues. 


Lagrima y flornan por seca, 
su recuerdonan y tur loke el 
a haci y significa pa nos, lo 
keda graba pa semper den nos 
mente y curason. “Cerca Dios 
mi alma ta na paz, ta di DJ’E 
mi salbacion ta bin” 
Salmo 62:1 


Cu profundo tristeza nos ta 
anuncia fayecimento di: 
Sra. Vda. Teresita Luydens-Henriquez 
Mihor conoci como: “Chita”, “Doeis” 
Naci: 29 November 1933 
Fayece: 05 di Augustus 2023 


Acto di entiero lo wordo anuncia despues. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Teres Chery 


Acto di entiero lo wordo anuncia despues. 


servicio A23 


Diamars 8 augustus 2023 
Artista Arubiano multidisciplinario Olga 
van Bochove cu un solo evento publico na 
MANA 


E artista ta clausura ocho 
aña di pensamento magi- 
co y creacion artistico na 
Aruba cu un muestra di 
su obranan durante un 
anochi so. Tin fotografia, 
instalacion, buki di arte, 
vestuario teatral, ‘perfor- 
mance art’, referencia na 
sclavitud na Aruba y mas 
… 


Ta trata di un homenahe na 
Aruba su paisahe, historia y 
hendenan. E evento ta stim- 


ula un dialogo entre e ob- 
ranan di e artista y e exposi- 
cion permanente di MANA, 
contando storianan relaciona 
cu e reisnan di Aruba (Dushi 
Tera). 


E relacion di e artista cu su 
Isla y e Reino Hulandes ta e 
fuente principal di su trabou- 
nan y proceso di creacion. E 
obranan ta un manifestacion 
di paisahe, construi door di 
integra diferente expresion di 
arte, den cua varios concepto, 


manera temporalidad, transi- 
cion y e capanan di e sociedad 
di Aruba, ta ser explora y ex- 
presa. 
E evento di un anochi so pa 
publico ta complementa e ex- 
posicion temporario di Olga 
van Bochove cu ta keda te 
december awor den Museo 
Arqueologico Nacional Aru- 
ba. E artista ta invita bishi- 
tantenan pa reflexiona riba 
kiko e expresion Aruba Du- 
shi Tera realmente ta ensera. 
Cada palabra di e titulo ta 


evoca diferente realidad, sen- 
timento y nificacion. 


Acudi 
gratuitamente 
na 
Museo Arqueologico Nacio- 


nal Aruba y experencia un 
Aruba Dushi Tera excepcio- 
nal diabierna dia 11 di augus- 
tus di 7.30 pa 9’or di anochi. 


Aruba Tourism Authority ta uni na 
celebracion di Dia di Brazil 2023: Brasa bo 
Cultura 


E aña aki, Fundacion Chi- 
co Harms ta celebra e di 
13 edicion di Dia di Brazil 
cu un programa di evento 
durante luna di juli, au- 
gustus, y september 2023. 
Ta habri e temporada 2023 
cu e mensahe di ‘Brasa bo 
Cultura’, comparti pa Mr. 
Chico Harms na e comu- 
nidad di Aruba. 


Den cuadro di e celebracion 
di Dia di Brazil, Aruba Tour- 
ism Authority a mira e im- 
portancia den uni cu Funda- 
cion Chico Harms pa realisa 
Dia di Brazil 2023 pa asina 
por mantene y sigui engran- 
dece nos cultura entre tur 
generacion. 


Por participa na e programa 


oficial di evento cu ta lo 
siguiente: 


- 
19 di augustus – 8or 
di anochi: Fiesta (Batacaso) 
Tipico na Centro di Bario 
Brazil. 


- 
26 di augustus – 7or 
di anochi: Lo corona reina 
cultural categoria di baby te 
cu gran dama, y lo corona e 
pilar cultural. Un pilar cul- 
tural ta un señora cu tin un 
impacto positivo pa e cultura 
di Aruba. 


- 
1 di september 2023 
– 6:30 di atardi: Parada cu 
Lanterna lo cuminsa na Cen- 
tro di Bario Brazil caminda 
cu tur participante lo cana cu 
un lanterna den man pa lusa 


e caminda. 


- 
2 di september 2023 
– 8or di anochi: Fiesta di 
Tambu y aniversario di Cen- 
tro di Bario Brazil. Evento 
lo tuma lugar na Centro di 
Bario Brazil. 


- 
3 di september 2023 
– 3or di atardi: Parada Folk- 
lore Cultural y Dia di Brazil. 
E parada lo sali y termina na 
Centro di Bario Brazil y lo 
wordo acompaña pa 10 dife- 
rente grupo musical. 


A.T.A. ta invita e comunidad 
di Aruba y bishitante di e isla 
pa uni y presencia e even- 
tonan aki pa hunto brasa nos 
cultura. 


Departamento di Impuesto ta sigui brinda servicio durante periodo di 
mantencion na oficina principal 
Entrante 8 di augustus por entrega documento na Camacuri 


Departamento di Impues- 
to ta participa cu entrante 
mañan, dia 8 di augustus 
2023, 
contribuyentenan 
por entrega entre otro e 
declaracion di inkomsten- 
belasting 2022 na edificio 
Anexo na Camacuri. 


E oficina principal na Cama- 
curi ta sigui cera debi na tra- 
bounan di mantencion nec- 
esario den e sala unda ta ricibi 
e bishitantenan. Ta recorda 
contribuyentenan cu ta sigui 
brinda servicio na publico se- 
gun e siguiente skema: 


Localidad 
Servicio 


Orario 



Oficina principal na Camac- 
uri 
--- 
Cera 



Oficina anexo na Camacuri 
Servicio di caha pa persona 
60+ (no 
7:45 - 11:30 
| 1:15 - 3:30 
(Ta drenta na porta nr. 2) 


comerciante) y pa e person- 
anan cu ta haya 
onderstand 


Oficina anexo na Camacuri 
Busca plachi di number 7:45 
- 11:30 | 1:15 - 3:30 
(Ta drenta na porta nr. 2) 



E oficinanan situa na: S e r- 
vicio di caha: 
MFA Noord 


MFA Paradera - Haci pago 
8:00 - 12:00 | 1:00 - 3:00 
MFA Santa Cruz 
- 
Registra auto 
MFA Savaneta - 
Entrega 
plachi di number 
Postkantoor San Nicolas 
- Haci cambio riba vehiculo 
di motor 


E oficinanan situa na: S e r- 
vicio na cliente: Na Camac- 
uri: 
7:45 - 11:30 
| 1:15 - 3:30 
Camacuri (edificio Anexo) 


- Entrega documento 
MFA Paradera - Busca doc- 
umento Na MFA: 
MFA Savaneta - Busca car- 
chi di persoonsnummer 
8:00 - 12:00 | 1:00 - 3:00 
- Informacion to- 
cante areglo di pago 


E servicio na cliente via tele- 
fon 522 7423/522 7424 ta 
continua durante e orario di 
custumber: 7:45 - 11:30 | 
1:15 - 3:30. Departamento 
di Impuesto ta pidi su con- 
tribuyentenan pa tuma bon 
nota di e anuncio importante 
aki pa asina evita cualkier in- 
conveniencia. 


internacional 
a24 

Papa ta discuti salud, cancelacion di oracion di paz na Fatima, y 
Catoliconan LGBTQ+ 


(AP) — Papa Francisco a 
bisa diadomingo cu su re- 
cuperacion for di su ciru- 
gia abdominal mas recien 
ta bayendo bon, y a insisti 
cu el a cancela discurson- 
an durante su trip di cinco 
dia na Portugal no paso- 
bra e tabata cansa of sinti 
malo, pero pa comunica 
miho cu hende jong. 


A puntra Francisco tocante 
su salud mientras e tabata bay 
cas for di Lisbon, unda el a 
presidi riba e festival di Dia 
Mundial di Hubentud. Ta- 
bata su prome biahe desde cu 
el a keda hospitalisa na juni 
pa nuebe dia despues di un 
cirugia di ultimo momento 
pa repara un hernia abdomi- 
nal y retira tehido di cicatriz 
intestinal. 


E biahe, cu a yega durante un 
ola di calor cu temperaturan- 
an di 40 grado C na Lisbon, 
tabata notorio pasobra e pon- 
tifice di 86 aña di edad a des- 
via asina frecuentemente for 
di su discurso, homilia y hasta 
oracionnan, cual usualmente 


ta prepara lunanan adelanta 
y cu evento y audiencianan 
specifico den mente. 
Un di e desviacionnan mas 
notable tabata un oracion pa 
paz, cu Francisco mester a 
entrega den e monumento 
Portugues di Fatima, cual ta 
famoso precisamente pa mo- 
tibo di su conexion di varios 
siglo cu exhortacionnan pa 
paz y conversion di Rusia 
despues di Prome Guera 
Mundial. 


Mirando e guera di Rusia 
andando na Ucrania, un ora- 


cion pa paz di Papa na Fatima 
lo mester tabata un di e high- 
lights di e bishita di Francisco, 
pero tambe potencialmente 
problematico mientras Vati- 
cano ta purba di mantene rel- 
acionnan cu Moscu y Iglesia 
Ortodox Ruso, cual a sostene 
e invasion di e Kremlin. 
Na lugar di pronuncia e ora- 
cion, Francisco a improvisa 
su discurso dilanti di e statua 
di Madonna y no a haci e 
oracion, recitando na lugar 
di esey un Ave Maria cu hen- 
denan jong cu discapacidad. 
Despues, Vaticano a post parti 


di e oracion riba @Pontifex 
riba e plataforma X, anterior- 
mente conoci como Twitter. 
Contestando pakico, Fran- 
cisco a insisti cu el a resa si- 
lenciosamente pa paz, pero 
no kier a duna ‘publicidad’ na 
un oracion publico. 


“Mi a ora! Mi a ora! Mi a ora 
na e Madonna y mi a ora pa 
paz. Mi no a haci publicidad. 
Pero mi a ora. Y nos mester 
continuamente ripiti e ora- 
cion aki pa paz.” 


Un oficial di Vaticano, pa- 
piando anonimo, a nota cu 
Francisco inicialmente tabata 
kier biaha na Fatima su so, 
cu apenas algun gendarmes 
pa un bishita priva, pero a 
bay di acuerdo pa un bishita 
completo. E oficial a rechasa 
cu tabatin consideracionnan 
eclesiastico-diplomatico den 
e decision di Francisco, sug- 
eriendo cu e omision tabata 
parti di un intento pa separa 
e balor mistico-religioso di 
Fatima for di su historia So- 
vietico y di Prome Guera 
Mundial. 


Francisco a bisa cu el a haci su 
otro discursonan mas cortico 
pasobra el a realisa cu hende 
jong “no tin hopi atencion” y 
cu e mester logra capta nan, 
no duna nan les cu discurso 
of homilia largo y complica. 
“Homilianan por ta tortura 
tin biaha,” el a bisa. “Bla, bla, 
bla.” 


El a bisa cu e iglesia mes- 
ter bin na un idea nobo di 
homilia cu ta “breve, y cu un 
mensahe claro y di amor.” 


Den otro comentarionan, 
Francisco a afirma cu el a in- 
clui Catoliconan LGBTQ+ 
den su exhortacion cu “todos, 
todos, todos” ta bon bini den 
Iglesia Catolico. E comentar- 
io a bira un sorto di motto pa 
Dia Mundial di Hubentud, 
reflehando su vision di un 
iglesia inclusivo, ricibiendo 
tur. 
“Iglesia ta mama” el a bisa. 
“Cada un di nos ta haya Dios 
riba su propio caminda den 
Iglesia. Y Iglesia ta mama, ta 
guia cada un riba su camin- 
da.” 


Ultra-derecha Aleman ta bisa cu Union Europeo ta un ‘proyecto fracasa’ 


(AP) — E ultra-derecha 
Alternativa pa Alemania 
(AfD) a declara Union Eu- 
ropeo como un ‘proyecto 
fracasa’ den su forma ac- 
tual, mientras a adopta 
su programa pa eleccion 
di Parlamento Europeo 
proximo juni na su con- 
vencion di partido den 
ciudad oriental di Magde- 
burg diadomingo, segun 
noticiero Aleman, dpa a 
reporta. 


E texto ta bisa cu UE a ‘com- 
pletamente fracasa’ den tur 
area importante, incluyendo 
su politica di migracion y cli- 
ma, y ta rechasa e Euro como 
moneda. 


Sinemargo, e partido a stop 
prome cu exigi e salida di 
Alemania for di UE. Na lugar 
di esaki e partido ta haciendo 
un yamado pa reestablece 
UE como un ‘federacion di 
nacionnan Europeo’, dpa ta 
reporta. 


Segun e programa di elec- 
cion, e tareanan principal di 
e federacion nobo lo mester 
ta e proteccion di fronter- 
anan externo contra migra- 
cion, politica di autonomia 
strategico den seguridad, y e 
preservacion di ‘identidadnan 
diferente’ na Europa. 


Encuestanan recien ta pone 
sosten pa AfD na 19-22%, 


tras di solamente e principal 
bloc di oposicion conserva- 
dor. Candidatonan di AfD 
recientemente a gana elecci- 
onnan den oriente di Alema- 
nia pa lidera administracion 
di un condado pa prome bi- 
aha desde añanan 1930, y awo 
tin mayoria den un pueblo cu 
poblacion di 56mil. 


E 
programa 
adopta 
dia- 
domingo na Magdeburg ta 
asumi un linea mas suave pa 
cu UE cu e propuesta di pro- 
grama for di juni, den cual 
AfD a bisa cu lo busca e ‘diso- 
lucion ordena di UE’. 
Varios oficial di AfD anterior- 
mente a expresa nan deseo pa 
Alemania sali di UE comple- 


tamente, den loke ta yama 
‘Dexit’. Sinembargo, e pro- 
grama nobo ta bisa cu AfD ta 
sostene e idea di un “Europa 
di patrianan, un comunidad 
Europeo di estadonan sober- 
ano y democratico.” 


Co-lider di AfD, Alice Weidel 
a bisa cu e yega na e compro- 
miso nobo durante negocia- 
cionnan diadomingo anochi 
laat, segun dpa. E conven- 
ciont ambe a finalisa e lista di 
35 candidato di AfD pa elec- 
cion di Parlamento Europeo 
proximo aña. 
Maximilian Krah a keda se- 
lecta weekend ultimo como 
candidato lider di AfD cu 
65.7 porciento di voto. Krah 
ta un miembro di Parlamento 
Eutopeo desde 2019. 


Miembronan lider di AfD 
a papia diadomingo contra 
cooperacion cu e bloc princi- 
pal di oposicion conservador 
na e pais, e Union Democrat- 
ico Cristian di ex-canciyer 
Angela Merkel. 
Nan declaracionnan ta den 
contraste cu yamadonan an- 
terior di lider di AfD, Tino 
Chrupalla, kende a urgi 
CDU pa desmantela e ‘fire- 
wall’ contra su partido. 


Durante e convencion di ap- 
ertura siman pasa, Chrupalla 
a punta riba e prospectonan 
di su partido pa gana tres 
eleccion estatal den region- 
nan oriental proximo aña, 
bisando delegadonan cu “nos 
por asumi responsabilidad 
gubernamental.” 
Weidel a haci declaracionnan 
similar tocante e aspira- 
cionnan di e partido pa gober- 
na anteriormente. Pero vice- 
presidente di AfD, Stephan 
Brandner a bisa edicion di 
diadomingo di Frankfurter 
Allgemeine Zeitung cu e “no 
ta mira un motibo pa acerca” 
e Union Democratico Cris- 
tian, agregando cu e partido 
conservador ya a haya nan 
chens pa “demasiado largo.” 


Brandner ta un miembro di 
Parlamento Europeo desde 
2017 y tabata e candidato 
principal di AfD den estado 
di Thuringen pa eleccion 
federal Aleman di 2017. 
Lider principal di CDU, 
Friedrich Merz, a insisti cu 
no lo tin cooperacion ni riba 
e nivel local entre su Union 
Demoratico Cristian y AfD, 
despues di su sugerencia apa- 
rente cu nan lo traha hunto a 
genera critica di otro conser- 
vadornan. 


